بۆنی خوێن له‌م خاكه دێت\n:: AM:11:38:31/07/2021 \nبه‌ری به‌یانه، خۆر ورده ورده زه‌رده‌ی خۆی به‌سه‌ر زه‌ویدا په‌خش ده‌كاته‌وه، دنیا كشوماته، ده‌نگی هیچ نایه‌ت، ڕه‌نگی ئاسمان له تاو بێ ده‌نگیی زه‌ویدا ھه‌ورینه، ئه‌ستێره هێدی هێدی كز ده‌بن، كه‌چی دنیا ڕووناك نابێت، كات دره‌نگه بۆ له‌خه‌و هه‌ڵسان، به‌ڵام دنیا هه‌ر تاریكه!\nبه‌رخۆ كاژێری باركراو له ژێر سه‌رینه‌كه‌ی ده‌ردێنێ:\n-سه‌یره! گه‌لێك دره‌نگه، بۆچی دنیا هه‌ر تاریكه! ڕه‌نگه خۆر له په‌نای چیاكان گیرابێ! به‌ڵام به‌درێژایی ته‌مه‌نم ئه‌وه‌م نه‌بینیوه، سه‌یره! خودایه چی ڕوو ده‌دات..!\nبانگ له «پۆڕێ» ده‌كات كه ھه‌مووی دوو مانگێكه زه‌ماوه‌ندیان كردووه:\n-پۆڕێ.. هه‌سته نانم بۆ ئاماده بكه ده‌چمه سه‌ر كاره‌كه‌م.\n-ئه‌رێ به‌رخۆ ده بنوو هێشتا شه‌وه، ئه‌ی نابینی دنیا تاریكه.\nبه‌رخۆ ده‌چێته ده‌ره‌وه سه‌یری ئاسمان ده‌كات هه‌ر تاریكه، كاژێره‌كه‌ی له باخه‌ڵ ده‌رده‌هێنێت، كات دره‌نگه. له باخی حه‌وشه‌دا كه‌مێك خۆی سه‌رقاڵی ئاودانی گوڵه‌كان ده‌كات، دێت و ده‌ڕوات گوڵێكی سوور له شێوه‌ی جگه‌ر ده‌چێت، به نووكی چه‌قۆێكی خاچ له‌سه‌ر ده‌چنێت، بۆنی ده‌كات و هه‌ناسه‌ی قووڵ هه‌ڵده‌مژێت:\n- چه‌ند خۆشه ئه‌م بۆنه! ده‌ڵێی بۆنی پۆڕێیه، ده‌چم ده‌یده‌مێ، پێی ده‌ڵێم تۆم دۆزییه‌وه.\nسه‌ری نا به ژووره‌وه، پۆڕێ له ده‌نگی ده‌رگا خه‌به‌ری بووه‌وه.\nله‌پڕ ده‌نگێك دێت ده‌ڵێ (اخرج یا موخه‌ربین) سۆرگوڵی نێو له‌پی به‌رخۆ كه‌وته سه‌ر فه‌رشی چنراو، چووه ده‌ره‌وه له كونی ده‌رگای حه‌وشه‌ی هتانه‌وه بینیی كۆڵان هه‌مووی عه‌سكه‌ره: سه‌رگرد، سه‌ربان و به‌رده‌رگاكان پڕ كراوه له تانك و تۆپ، ئاسمان ڕه‌ش بووه له هه‌لیكۆپته‌ر، له كۆڵان به‌ده‌یان مونشه‌ئه و پاس راوه‌ستاون، به‌رخۆ به‌شڵه‌ژانێكی زۆر و له‌به‌رخۆیه‌وه:\n-ئای خوایه ئه‌مه چی ڕوو ده‌دات!\nده‌نگی چه‌تۆی دراوسێ دێت، به سه‌ربازه‌كان ده‌ڵێ: چیتان له ئێمه ده‌وێت؟\n- وه‌ره ده‌ره‌وه! ده‌زانین چه‌ندان جار هاوكاری پێشمه‌رگه‌ت كردووه، ئێوه هه‌موو موخاربن.\nچه‌تۆ ده‌گرن، زۆر هه‌وڵ ده‌دات له ده‌ستیان ڕاكات هیچی بۆ ناكرێت، هه‌رچی بكات ناتوانێ له ده‌ستیان ڕزگاری بێت، چونكه ده‌وروپشتی ھه‌مووی عه‌سكه‌ره، به چه‌ك ده‌كێشن به‌سه‌ریدا، ده‌ستی ده‌به‌ستنه‌وه، جلی خه‌وتنی له‌به‌ره، نانی به‌یانیی نه‌خواردووه، به ده‌نگێكی به‌رزه‌وه هاوار ده‌كات:\nبه‌رخۆۆۆ.. منیان برد خۆت ڕزگار بكه ئه‌وانه زاڵمن.\nجارێكی تر ده‌كێشن به سه‌ریدا، به‌ڵام له ھاوار ناكه‌وێت:\nده‌زانم ناگه‌ڕێینه‌وه، ده‌زانم هه‌ر كه‌سێ بكه‌وێته ده‌ستیان له‌ناوی ده‌به‌ن، ڕاكه به‌رخۆۆ.. ئه‌گه‌ر قورتار بووی منداڵه‌كانم ئامانه‌تی تۆن تكایه ئاگات لێیان بێت، بچووكن با گه‌وره‌بن ڕۆژێك دێت ناوی من به‌وانه‌وه سه‌رهه‌ڵده‌داته‌وه.\n-ئه‌وه چییه به‌سه‌رمان دێت خودایه! به‌رخۆ واده‌ڵێت و به‌په‌له‌پرووزێ و شڵه‌ژاوی ده‌گه‌ڕێته‌وه لای پۆڕێ، پۆڕێ ده‌ستی به‌رخۆ ده‌گرێت و به‌ده‌سته‌كه‌ی تر سۆره‌گوڵه‌كه ھه‌ڵده‌گرێته‌وه، ئاگای له هیچ نه‌بووه:\n-ئه‌م گوڵه بۆنخۆشه‌ت له كوێت هێنا؟ نه‌كا بڵێی له جوانیی تۆ ده‌چێت؟ ده‌ی با نان بخۆین، با دره‌نگ نه‌كه‌ویت له كاره‌كه‌ت، ئێواره هاوڕێكانیشت له‌گه‌ڵ خۆت بێنه خوانێكی خۆشتان بۆ ده‌ڕازێنمه‌وه.\nبه دڵێكی پڕه‌وه له چاوانی پۆڕێ ده‌ڕوانێت:\n-ڕه‌نگه ئه‌مه دوا خوان بێت پێكه‌وه بخۆین پۆڕا من!\nپۆڕێ له مه‌به‌ستی ناگات:\n-تۆ چی ده‌ڵێی به‌رخۆ؟ ده‌زانی زۆرم خۆش ده‌وێیت؟ لاوێ من تێر بخۆ با برسیت نه‌بێ، زۆر خۆت هیلاك ده‌كه‌ی، دنیا ئه‌ونده ناهێنێت هه‌ر ئه‌ونده‌یه بژین و وا ده‌شبینی خۆش ده‌ژین.\nوه‌ك ئه‌وه‌ی ھیچ نه‌بووبێ پۆڕێ به‌رده‌وام ده‌بێ:\nده‌زانم له‌به‌ر من هێنده خۆ ماندوو ده‌كه‌ی، چیتر به‌م شێوه‌یه قبووڵ ناكه‌م. ئه‌رێ دونێ شه‌و چیتان كرد تۆ و چه‌تۆ؟\n-ئه‌ی هه‌موو جار له شه‌ودا هاوكارییه‌كانتان ناگه‌یه‌نن به بازۆ؟\n-من و چه‌تۆ چووین بۆ بناری چیا، به‌ڵام بازۆ نه‌هات، زۆر چاوه‌ڕێ بووین و ئێسته‌ش نه‌مانزانی بۆ نه‌هات! ده‌ترسم شتێك ڕووی دابێت.\n-شتی وه‌ك چی؟\n- خودا نه‌كات شه‌هید كرابێت، ھه‌رچه‌نده له پێناو نیشتمان ھه‌موومان مه‌رگمان وا له‌پێش خه‌باته و سڵ ناكه‌ینه‌وه.\n-نا به‌رخۆ، بازۆ زۆر دلێر و ئازایه، پێم وانییه هیچی به‌سه‌ر هاتبێت.\nزرم! زرم! زرم! زرمه‌ی پۆستاڵ گفتوگۆكانیانی پچڕاند.\n-هه‌سته ده‌نگێكی سه‌یر دێت!\nله‌ناكاو چوار عه‌سكه‌ری پۆستاڵ له‌پێ خۆیان به به‌ژووردا كرد، سه‌رده‌سته‌كه‌یان به نه‌ڕه و ھاواره‌وه:\n- مه‌جووڵێن! ئێوه باسی ژوان و هاوكاری و به‌خشین ده‌كه‌ن! یه‌ڵا ئه‌و تێكده‌ره ببه‌ن.\nقۆڵی به‌رخۆیان گرت، به‌رخۆ به‌چاوی پڕ له گریان:\nئازیزم ئه‌وه دوا خوانی من و تۆ بوو، دوا دیدار بوو، ره‌نگه تاهه‌تایه نه‌تبینمه‌وه. چاره‌نووسمان نادیاره، نازانم چیمان به‌سه‌ر دێت، به‌ڵام ھه‌رچی ببێ ئاگاداری خۆت به، ئاگاداری گوڵه‌كان به، بۆ هه‌میشه سۆره‌گوڵ بپارێزه با منت بیر بێنێته‌وه، یادگاریی من و تۆ ئه‌م گوڵه‌یه تكایه با نه‌چرمسێ، هه‌رده‌م به گه‌شاوه‌یی بمێنه‌وه ئازیزم.\nپۆڕێ به شین و گریانه‌وه:\n- به‌رخۆ ئه‌مه چی ڕوو ده‌دات! خودایه بۆ به‌ختی من ڕه‌ش ده‌بێت، بۆ كوێی ده‌به‌ن؟ ئه‌و بێ تاوانه، به‌رخۆ بێ تاوانه وازی لێ بێنن له‌سه‌ر خاك و وڵاتی خۆیه‌تی، هیچی نه‌كردووه بۆ واده‌كه‌ن كراسی فیراق به زۆری له‌به‌ر من ده‌كه‌ن، به‌رگه‌ی دووری به‌رخۆ ناگرم تكایه بۆ خاتری خودا....\nسه‌رده‌سته‌كه‌یان بێ به‌زه‌ییانه ھاوار ده‌كات:\n-بێ ده‌نگ به! ئه‌گه‌ر نا به گولله ده‌تكه‌ینه بێژنگ، یه‌ڵا بیهێنه ده‌ره‌وه.\nبه‌رخۆ چاوی سوور هه‌ڵگه‌ڕاون، خه‌ریكه لێڵایی چاوانی دابێت، ته‌نیا سۆره‌گوڵ ده‌بینێت، بۆنی له‌ناو جه‌سته‌و خوێنیدا ده‌خولێته‌وه، ئاخێك ھه‌ڵده‌كێشێت و ئێسته تێده‌گات بۆچی بازۆ نه‌هاته ژوان.\nدوو عه‌سكه‌ر ملی به‌رخۆ ده‌گرن به‌ره‌و لای پاس و مونشه‌ئه‌كانی ده‌به‌ن، به‌رخۆ سه‌یر ده‌كات هه‌موو خزم و دۆست و هاوڕێكانی له مونشه‌ئه‌دان، ژن و منداڵ له دووره‌وه زیڕه‌و هاواریانه، قیژه‌یان تا عه‌رشی ئاسمان به‌رز ده‌بێته‌وه، هه‌واری دایكان له كێوه‌كانه‌وه زم ده‌داته‌وه. دایكی به‌رخۆ ده‌بینێت دوو عه‌سكه‌ر ملی به‌رخۆیان گرتووه ده‌یبه‌ن به‌ره‌و پاسه‌كان. هاوار ده‌كات:\n-خودا چۆن لێتان قبووڵ ده‌كات، زاوای چه‌ند ڕۆژێكه، بێ تاوانه، بۆ كوێی ده‌به‌ن، لێیگه‌ڕێن، به‌رخۆیێ دایێ نه‌به‌ن، جه‌رگێ دایێیه به‌رخۆ.\nسواری پاسی ده‌كه‌ن، چه‌تۆی هاوڕێی له پاسه‌كه‌دایه، بانگی ده‌كات:\n-به‌رخۆ وه‌ره بۆ لای من.\nله پاڵ یه‌ك داده‌نیشن:\nبه‌رخۆ چیمان به‌سه‌ر دێت؟\n-نازانم دڵم زۆر ته‌نگه خودا یار و یاوه‌رمان بێت.\n-گوێت له ده‌نگی من بوو؟\n-ئه‌ی بۆ خۆت نه‌شارده‌وه خۆت قورتار نه‌ده‌كرد؟\n-هیچ ده‌رفه‌ت نه‌بوو، نه‌تبینی چه‌ند هێز و چه‌كیان هێناوه، دوێنێ شه‌و به‌لامه‌وه سه‌یر بوو كه بازۆ نه‌هات بۆ ژوان، له‌و كاته‌وه ناره‌حه‌ت بووم زانیم شتێك ده‌بێت!\nله جامه‌كه‌وه سه‌یری ده‌ره‌وه ده‌كه‌ن، خه‌م به ڕووخساریانه‌وه ده‌بارێت.\n-چه‌تۆ چی بكه‌ین؟\n-هیچمان بۆ ناكرێ.\n-هه‌وڵ بده‌ین خۆمان ڕزگار كه‌ین؟\n-ئه‌وه ئه‌سته‌مه به‌رخۆ، ده‌مانكوژن، نابینی چۆن وه‌ستاون، هه‌رچی هێزه لێره و له ده‌وروبه‌رمانه، ته‌نانه‌ت ئاسمانیشیان تۆخ كردووه، ئێمه‌ش ته‌بای ئه‌و هه‌موو كه‌ڵه‌پیاوانه‌ی له پێناو نیشتمان مه‌رگی خۆیان به‌خشی، چی ده‌بێت با ببێت، خۆ له مێژه په‌یمانمان داوه بۆ ئه‌م خاكه مه‌رگمان له پێشمان بێ..\n-چه‌تۆ! براكه‌م بیرم هه‌ر لای بازۆیه چۆن ده‌ژیت و كێ هاوكاریی ده‌كات؟\nخه‌می بازۆت نه‌بێ، ڕۆژێك دێت نیشتمان ڕزگار ده‌كه‌ن، منداڵه‌كانمان گه‌وره ده‌بن، باشتر له ئێمه تێده‌كۆشن، ژنه‌كانمان نازناوی شێره‌ژن وه‌رده‌گرن، هیچ خه‌مت نه‌بێت.\nسه‌یری به‌رخۆ ده‌كات، قووڵ ڕاماوه، ته‌مێكی چڕی خه‌مێكی سه‌خت له چاوانیدا چه‌شنی ئاگرێك كڵپه‌ی داوه.\n-براكه‌م به‌رخۆ بۆ وا داماوی؟ هه‌سته سه‌ر پێ بزانه كێی تریان هێناوه.\nبه‌رخۆ هه‌ستا، پۆڕێی بینی، دوو ترمزی به‌ده‌سته‌وه‌یه، یه‌ك هی چا بوو، یه‌ك ئاوی سارد، گوڵێكی وشكی زه‌ردیش له باخه‌ڵیدا دیاره، ره‌شیی كراسه‌كه نه‌یتوانیوه گوڵه‌كه بشارێته‌وه.\nپۆڕێ له پاسه‌كه سه‌ركه‌وت:\n-به‌رخه گه‌رمایه، ئاوی سارد و چام بۆ هێناوی، ده‌زانم زۆر حه‌زت له چایه به‌په‌له ئاماده‌م كرد و هێنام، هانێ ئه‌م گوڵه زه‌رده بگره بیكه ھاوسه‌فه‌رت، تا ده‌مێنم به ئومێدی گه‌ڕانه‌وه‌ت ده‌ژیم.\nبه‌رخۆ هێدی له نتو مونشه‌ئه له‌پاڵ چه‌تۆی هاوڕێی دانیشت و هه‌ر بۆنی زه‌رده‌گوڵی ده‌كرد، به خه‌یاڵ گه‌ڕایه‌وه تافی منداڵیی له گوند و یاده‌وه‌ریی خۆی ھه‌ڵڕشت:\nچه‌ند خۆش بوو ئه‌و ساته‌ی ئه‌م گوڵه‌م له‌ناو سروشتێكی جوان و له كاره‌وانی پێشكه‌شی پۆڕێ كرد.\n-پۆڕێ به‌یانی ده‌بێت زوو له خه‌و هه‌ستین، چونكه زۆر دوور ده‌كه‌وینه‌وه له گوند، ده‌چین بۆ له‌وه‌ڕاندنی كاره‌كان، باوكی تۆ و باوكی منیش ده‌چن بزنه‌كان ده‌له‌وه‌ڕێنن.\n- باش زوو هه‌ڵده‌ستم.\nسپێده‌یه، گوڵه‌كان له خۆشیی وزه‌ی تیشكی خۆر ده‌شنێنه‌وه، باڵنده‌كان جریوه‌یانه، به‌رخۆ بانگی پۆڕێ ده‌كات:\n-كاره‌كان بێنه ده‌ره‌وه بابڕۆین.\n-به‌رخۆ ده‌بێ هێدی بڕۆین، نابێت كاره‌كان تێكه‌ڵ به بزنه‌كان ببن، ئه‌گه‌ر نا شیری دایكان هه‌مووی ده‌مژن و هیچ بۆ ئێمه نامێنێت.\n-وای! تۆ زۆرباش ئه‌مه ده‌زانی!\n-باوكم پێی گوتم.\n-ئێمه ده‌چین بۆ مێرگ و بناری چیا، ئه‌وێ له‌وه‌ڕی زۆر باشی لێیه.\n-به‌رخۆ تۆ هه‌موو شوێن شاره‌زایت؟\n-به‌ڵێ، له‌گه‌ڵ باوكم زۆرجار چوومه.\n-منیش هه‌موو شوێن ده‌زانم چونكه له‌گه‌ڵ باوكم زۆر گه‌ڕاوم، به‌رخۆ ئه‌وه نیوڕۆیه با هه‌موویان مه‌خه‌ڵ بكه‌ین، بلووله‌كه‌ت ده‌ربهێنه بۆیان بژه‌نه منیش سه‌ره‌خه‌وێك ده‌شكێنم، زۆر هیلاكم.\n-باشه پۆڕ، بخه‌وه خه‌وێكی خۆش.\nده‌نگی بلوول تێكه‌ڵ به ده‌نگی باڵنده‌كانی ناو سروشت ده‌بێت، به‌ناو دۆڵ و نهاڵ و جوانیی سروشت و تاشه به‌رد و داربه‌ڕوو و مازیدا زمه‌ی ده‌هاته‌وه، هه‌موو جوانییه‌ك له یه‌ك وێنه‌دا ئاوێته‌ی یه‌كتر بوو: دوو لاو ئه‌ڤین ده‌چێنن. تا ده‌هات جوانیی پۆڕێ له دڵی به‌رخۆدا زیاتر ده‌بوو، ئاوێنه‌ی ئه‌ڤینی ڕاسته‌قینه‌ی پڕ دڵ ده‌بوو، هه‌موو ئاوازێكی ئه‌ڤینداری به بلووله‌كه‌ی ده‌ژه‌ند، به چاوی دڵ جوانی عه‌شقی ده‌دیت، هه‌رچی جوانیی دنیا هه‌یه له‌ناو رووخساری پۆڕێی به‌دی ده‌كرد، هێدی هێدی ئاوازی نه‌رمی ده‌ژه‌نی، چه‌ندان جۆره باڵنده‌ی له‌سه‌ر گه‌ڵا و لقه‌كانی داره‌كه كۆ بووبوونه‌وه، گوڵه‌كانیش به‌و ئاوازه گه‌شابوونه‌وه، كاره‌كانیش له‌ژێر سێبه‌ری داربه‌ڕووه‌كه‌دا ده‌وره‌یان دابوون، دیار بوو دڵشاد بوون به‌م دۆخه.\nهێدی هێدی به‌رخۆ سه‌ری پۆڕێی بڵند كرد، جۆڕكه‌كه‌ی له‌ژێر سه‌ری دانا، به‌ره‌و لای گوڵه ڕوونه‌كان چوو، چه‌پكێك گوڵی چنی، ورده ورده گه‌ڕایه‌وه ژێر داربه‌ڕووه‌كه و له‌پاڵ سه‌ری پۆڕێی دانا، بۆنێكی خۆش و سیحراوی به‌به‌ر لووتی پۆڕێدا چوو، له خه‌وێكی قووڵدا بوو، به‌ڵام هه‌ناسه‌یه‌كی درێژ و ئارامی هه‌ڵمژی، ھێدی ھێدی سه‌ری بڵند كرد، بۆنی عه‌شق و ئه‌ڤینی ڕاسته‌قینه‌ی هه‌ڵمژته‌وه، چه‌پكه گوڵه‌كه‌ی به‌ده‌سته‌وه گرت و قووڵ بۆنی كرد و له باخه‌ڵی نا.\nبه‌رخۆ ئه‌ڤیندارانه سه‌یری ده‌كرد و شه‌رمێكی منداڵانه سه‌ر رووخسار و زمانی گرتبوو، چه‌په‌ری شه‌رمه‌كه‌ی شكاند:\n-چی؟ زۆۆ چییه به‌رخۆ؟\n-پۆڕێ زۆرم خۆش ده‌وێی زۆۆۆر\nئه‌ڤین لای ھه‌ردووكیان چه‌كه‌ره‌ی كردبوو، نیشتبووه سه‌ر دڵیان، پۆڕێ به‌ھه‌مان شه‌رمی به‌رخۆ:\n-به‌رخۆ ئه‌وه چی ده‌ڵێی وا له‌به‌ر خۆت قسه ده‌كه‌یت و زه‌رده‌خه‌نه دێنه سه‌ر لێوت! ده‌زانی ئێمه وا به‌ره‌و مه‌رگ ده‌ڕۆین! خه‌یاڵت بۆ كوێ ڕۆیشتووه براكه‌م ماڵئاوایی له پۆڕێ بكه، پێی بڵێ به‌هێز و خۆڕاگر بێ.\n-چه‌تۆ گیان ده‌زانی ئه‌م چه‌پكه‌گوڵه هی چ سه‌رده‌م و ساتێكه؟\n-نه‌خێر به‌رخۆ براكه‌م.\nھی كاتی یه‌كه‌م ژوانی خۆشه‌ویستیمه له‌گه‌ڵ پۆڕێ، كاتێ پێكه‌وه له گوند كاره‌كانمان ده‌برده مێرگ و له‌وه‌ڕگاكان، كاره‌وان بووین كاره‌وان، ئه‌و كاتم بیرهاته‌وه بۆیه ئاگام له خۆم نه‌ما.\n- ئه‌وه پاسه‌كه به‌ڕێ كه‌وت، نازانین بۆ كوێ ده‌مانبه‌ن، ڕه‌نگه له جێیه‌ك كۆمان بكه‌نه‌وه تا بمانكه‌ن به عه‌سكه‌ر، یان كه‌سێكی گه‌وره‌یان هاتووه بۆ ئه‌وه‌ی هه‌ندێك ڕێنوێنیمان بكات.\n-هیچ باوه‌رم به‌م ده‌سته‌ڵاته نییه، ئه‌وان دژی خاك و زمان و كولتووری ئێمه‌ن، چه‌تۆ ئه‌وانه زاڵمن زۆر ده‌ترسم هه‌موومان له ناو ببه‌ن!\n-به‌رخۆ ئێره ڕێی به‌غدایه، له به‌غدا نزیك ده‌بینه‌وه، بیرت دێ جارێ پێكه‌وه هاتین له‌سه‌ر لێواری زیێ دیجله نانمان خوارد؟\n-به‌ڵێ بیرمه، ئه‌و كاته هه‌ندێك قوماشمان كڕی بۆ بازۆمان برد و نامه‌یه‌كمان لێره پێ گه‌یشت.\nده‌نگی عه‌سكه‌ره‌كان چه‌تۆ و به‌رخۆ له‌ناو ئه‌و یاده‌وه‌رییانه دێننه‌ده‌ر، ده‌گه‌نه ناوشار، عه‌سكه‌ره‌كان له جامی پاسه‌كانه‌وه ھاوار ده‌كه‌ن:\nهه‌موویان پێشمه‌رگه‌ن، پێشمه‌رگه‌مان نه‌هێشتن، هه‌موویان له‌ناو ده‌به‌ی، قه‌تل و عامیان ده‌كه‌ین، ئه‌وه سه‌ركه‌وتنی ئێمه‌یه و به‌چاوی خۆتان بیبینن ھه‌ر كێ خیانه‌ت بكات ئه‌نجامی وه‌ك پێشمه‌رگه ده‌بێت.\n-چه‌تۆ! براكه‌م بۆنی خوێن له‌م خاكه دێت!\nكازمی لە ئێران بەڵێنی چی پێ دراوە؟\nڕۆژنامه‌یه‌ك: پێشمه‌رگه ده‌گه‌ڕێته‌وه كه‌ركووك و دوو لیوای هاوبه‌ش دروست ده‌كرێن\nكاریگەری كشانەوەی ئەمەریكا لەسەر هەرێمی كوردستان چۆن دەبێت؟


حوكمى زه‌ردى و ڵێڵى پێش حه‌یز: ماڵپەڕی وەڵامەکان\nپاك و خاوێنىحەیز و نیفاسحوكمى زه‌ردى و ڵێڵى پێش حه‌یز\nحوكمى زه‌ردى و ڵێڵى پێش حه‌یز\nئافره‌تێك پێش كاتى هاتنى حه‌یزى خۆى زه‌ردى و ڵێڵى ده‌بینێت و واز له نوێژ ده‌هێنێت، پاشان له كاتى عاده‌تى خۆیدا توشى حه‌یز ده‌بێت حوكمى چییه؟\n(أُم عَطِيَّةَ) (ڕه‌زاى خواى لێبێت) ده‌فه‌رمووێت: (كُنَّا لاَ نَعُدُّ الصُّفْرَةَ وَالْكُدْرَةَ بَعْدَ الطُّهْرِ شَيْئًا)(١). واته: ئێمه‌ى ئافره‌تانى صه‌حابه (ڕه‌زاى خوایان لێبێت) ئه‌و زه‌ردیى و ڵێڵییه‌ى دواى حه‌یزمان به حه‌یز حیساب نه‌ده‌كرد. هه‌ر له‌سه‌ر ئه‌مه ئه‌و زه‌ردى و ڵێڵییه‌ى كه له‌پێش حه‌یزدا دێت من به حه‌یزى نازانم، به تایبه‌تى ئه‌گه‌ر پێش عاده‌تى مانگانه‌ى خۆى هات وه هیچ عه‌لامه‌ت و نیشانه‌یه‌كى سه‌ره‌تاى حه‌یزى پێوه نه‌بوو وه‌ك سك و پشت ژانكردن و هاوشێوه‌ى ئه‌م نیشانانه، ئه‌وه هیچ نیه واته نوێژ ده‌كات و ڕۆژوو ده‌گرێت، به‌ڵام ئه‌گه‌ر ئه‌و ئافره‌ته زانیتى كه هاتنى ئه‌و زه‌ردى و ڵێڵیه‌ى سەره‌تاى توشبوونێتى به حه‌یز ئه‌وه داده‌نیشێت هه‌تا پاك ده‌بێته‌وه وه هه‌ر له‌به‌ر ئه‌مه باشتر وایه ئه‌و ئافره‌ته نوێژه‌كانى بگێڕێته‌وه.\nمَجمُوع فَتَاوَى وَرَسَائِل لِلْعُثَيمِين ~ (4/280).\n(١) إِرواء الغليل، رَقَمْ: 199 قال الشيخ الألباني ~: صَحيح.\nئایا کاتێ ئافرەت لەسوڕی مانگانەکەی تەواو دەبێت خۆی دەشوات ئایا دەبێ جلەکانیشی بگۆڕێ؟ ئایا پێویستە لەسەر زەیستان بەرۆژوو بێت‌و نوێژ بكات ئەگەر پێش چلەی پاك بێتەوە؟ حوکمی ڕۆژووی ئافرەتێک پێش فەجر پاک بوویەوە و دوای فەجر غوسلی کرد منداڵم بوە پێش چل ڕۆژ پاك بومەوە نوێژم كرد بەڵام ئێستا چلەم چووە و خوێنێكى كەمم هەیە کەمترین و زۆرترین ماوەی حەیز\nسەردان: ١,٥٣٥ بەش: حەیز و نیفاس\nپرسیاری دواترحوكمى سه‌فه‌ركردنى ئافره‌ت به‌بێ مه‌حره‌مپرسیاری پێشترپێناسە و حوکمى (مەنى ، مەزی ، وەدی ، میز)


ئه‌نجومه‌نی ئاسایش له‌سه‌ر هێرشه‌که‌ی کۆماندۆکانی ئیسرائیل کۆبۆوه\nی مانگی شه‌ش ٠١, ٢٠١٠\nئه‌نجومه‌نی ئاسایشی نه‌ته‌وه یه‌کگرتووه‌کان دوێنێ دووشه‌ممه کۆبوونه‌وه‌یه‌کی نا ئاسایی سـازدا بۆ وتووێژکردن له‌سه‌ر چۆنیه‌تی وه‌ڵامدانه‌وه‌ی ئیسرائیل له په‌یوه‌ست به په‌لاماردانی که‌شـتی تورکی له نێو ئاوی ده‌ریای ناوه‌ڕاسـتدا له لایه‌ن هێزی ده‌ریایی ئیسرائیله‌وه، ئه‌وه‌ی کوژرانی 9 که‌س و هه‌روه‌ها برینداربوونی ده‌یان که‌سی لێـکه‌وته‌وه. هاوکات له ڕووداوه‌که‌دا 7 سه‌ربازی ئیسرائیلیش برینداربوون.\nئه‌و که‌شـتیـیه‌ی له لایه‌ن ئیسرائیله‌وه په‌لامار درا یه‌کێـک بوو له‌و کۆمه‌ڵه که‌شـتـیـیه‌ی که باری 10 هه‌زار ته‌ن که‌ره‌سـته‌ی کۆمه‌کیان هه‌ڵـگرتبوو و له هه‌وڵی ئه‌وه‌دا بوون ئه‌و باره بگه‌یه‌نـنه که‌رتی غه‌ززه وه‌ک گوێ‌نه‌دان به 3 سـاڵی گه‌مارۆی ئیسرائیلی سه‌ر که‌رتی غه‌ززه.\nهێره‌شه‌که‌ی ئیسرائیل به‌ره‌به‌یانی دوێنێ بوو له نێو ئاوی نێونه‌ته‌وه‌یی و نزیکه‌ی 60 کیلۆمه‌تر له که‌ناری غه‌ززه‌وه دور بوو.\nهێرشه‌که‌ی ئیسرائیل بۆ سه‌ر که‌شـتیـیه‌کی کۆمه‌ک بۆ که‌رتی غه‌ززه توڕه‌یی و ناڕه‌زایی نێونه‌ته‌ویی به خێرایی لێـکه‌وته‌وه.\nهه‌ر له‌و باره‌یه‌وه ئه‌حمه‌د داوود ئۆغلۆی وه‌زیری ده‌ره‌وه‌ی تورکیا له ئه‌نجومه‌نی ئاسایش هێرشه‌که‌ی ئیسرائیلی به کوشـتارکاری له لایه‌ن ده‌وڵه‌تێـکه‌وه ناودێر کرد و گوتی ئیسرائیل وه‌ک ئه‌ندامێـکی ڕێزداری کۆمه‌ڵـگه‌ی نێونه‌ته‌وه‌یی ڕه‌وایی خۆی له‌ده‌سـتداوه.\nئه‌وه‌ی شـایه‌نی باسه له‌و ده‌مه‌ی هێرشه‌که‌ی دوێنێ ئه‌نجام درا بنیامین ناتانیاهوی سه‌رۆک وه‌زیرانی ئیسرائیل به سه‌ردانێـک له وڵاتی ئوسـترالیا بوو. ناوبراو به‌ر له‌وه‌ی سه‌ردانه‌که‌ی بـبڕێت و به‌ره‌و ئیسرائیل بگه‌ڕێته‌وه گوتی کوژرانی ئه‌و که‌سـانه له ئاکامی هێرشه‌که مایه‌ی مه‌خابنه، به‌ڵام گوتیشی کۆماندۆکانی ئیسرائیل کاردانه‌وه‌یان بۆ به‌رگری له‌خۆکردن بووه.


جامی ئەڵمانیا - Rielasingen-Arlen vs بۆروسیا دۆرتموند - Soccer - Yariga - Results, fixtures, tables and statistics\nLeher TS vs. کۆڵن ئونتەرهاچین vs. هێدینهایم جێرمانیا هاڵبێرستادت vs. فرێیبورگ کێمنیتزەر vs. بایێرن میونیش Eichede vs. کایزەرسلاوتێرن Rielasingen-Arlen vs. بۆروسیا دۆرتموند ڕۆت ڤایس ئێرتفورت vs. هۆفێنهایم ئاڕمینیا بیلێفیڵد vs. فۆرتونا دوسێڵدۆرف یان ڕێجێنسبورگ vs. دارمستادت ٩٨ ڤورزبێرگەر کیکەرز vs. ڤێردێر برێمەن\nRielasingen-Arlen vs بۆروسیا دۆرتموند 0-4\n12' بارترا (G) (دروستکرا لە لایەن: J. Beste)\n41' پ. ئاوبامێیانگ (PG)\n55' پ. ئاوبامێیانگ (G) (دروستکرا لە لایەن: M. Dahoud)\n80' پ. ئاوبامێیانگ (G)\nD. Klose (DEU)\nK. Kling (DEU)\nR. Greuter (DEU)\n'60 بۆ A. Lekavski\n'72 بۆ A. Isak\nT. Bertsch (DEU)\nB. Winterhalder (DEU)\nR. Niedhardt (DEU)\nM. Strauss (DEU)\n'85 بۆ F. Passlack\nS. Stark (DEU)\nP. Leschinski (DEU)\n'27 بۆ F. Stark\nD. Berger (DEU)\n'74 بۆ P. Dietrich\nC. Matt (DEU)\nD. Almeida (DEU)\nG. Wellhäuser (DEU)\nA. Patyk (DEU)\nC. Heller (DEU)\nF. Stark (DEU)\n'27 بۆ P. Leschinski\nA. Lekavski (HRV)\n'60 بۆ R. Greuter\n'61 بۆ ئاندرێ شورڵ\n'72 بۆ ن. شاهین\nP. Dietrich (DEU)\n'74 بۆ D. Berger\n'85 بۆ M. Philipp\nJ. Rittenauer (DEU)\n1 D. Klose گ 40'\n6 K. Kling\n7 R. Greuter\n11 T. Bertsch\n17 B. Winterhalder\n18 R. Niedhardt\n19 M. Strauss\n20 S. Stark\n22 P. Leschinski\n25 D. Berger\n27 C. Matt 90'\nڕاهێنەر: J. Rittenauer\n5 بارترا 12'\n17 پ. ئاوبامێیانگ 41' 55' 80'\n40 A. Patyk گ\n4 P. Dietrich بۆ D. Berger 74'\n8 D. Almeida\n23 A. Lekavski بۆ R. Greuter 60'\n28 F. Stark بۆ P. Leschinski 27'\n33 G. Wellhäuser\n44 C. Heller\n14 A. Isak بۆ ن. شاهین 72'\n23 کاگاوا بۆ ئاندرێ شورڵ 61'\n30 F. Passlack بۆ M. Philipp 85'\n09/09/15 RSB Rielasingen-Arlen 3 - 0 لینکس زانیاری زیاتر لەسەر ئەم یارییە\n30/03/16 RSB Rielasingen-Arlen 0 - 1 Oberachern زانیاری زیاتر لەسەر ئەم یارییە\n01/11/16 RSB ڤیلینگێن 0 - 1 Rielasingen-Arlen زانیاری زیاتر لەسەر ئەم یارییە\n05/04/17 RSB Rielasingen-Arlen 3 - 0 Freiburger FC زانیاری زیاتر لەسەر ئەم یارییە\n03/05/17 RSB Rielasingen-Arlen E 2 - 2 E باهلینگەر زانیاری زیاتر لەسەر ئەم یارییە\n25/05/17 RSB Hausen 1 - 6 Rielasingen-Arlen زانیاری زیاتر لەسەر ئەم یارییە\n12/08/17 DFB Rielasingen-Arlen 0 - 4 بۆروسیا دۆرتموند بینینی ڕووداوەکان زانیاری زیاتر لەسەر ئەم یارییە\n03/10/17 RSB Lörrach-Brombach P 1 - 1 P Rielasingen-Arlen زانیاری زیاتر لەسەر ئەم یارییە


درەوشانەوەی (ئەدەب) لە چاخی (زانست)دا.. فازیل شــەوڕۆ – Dengekan\nدرەوشانەوەی (ئەدەب) لە چاخی (زانست)دا.. فازیل شــەوڕۆ\nbyDenegkan\tFebruary 22, 2021\tGeneral, Literature\nهەنگاوە گەورە و خێراو چاوەڕوان نەکراوەکانی زانست و تەکنەلۆژیا، لەو سێ چوار دەیەیی دوایدا، وەهمێکی لە دیدی هێندێ کەسدا دروست کردبوو، کەوا چەرخ و ڕۆژگارو سەردەمی ئیمپراتوریەتی (ئەدب) لە ئاوەبوونە، لە ئایندی نزیکدا دوایین (فاتحە)ی بۆ دەخوێندرێ. ئەم سەردەمە سەردەمی تەکەلۆژیای نانۆ و مایکڕۆچیپس و هابڵەکانە. سەردەمی خەیاڵ و خورافات و خەون دەبێ زیندە بەچال بکرێ!\nلێ، چونکە (ئەدەب ڕۆحی، رۆحی بوون و بەردەوام بوونە)، ئاوابوونی لەگەڵ ئاوابوونی یەکجارەکی مرۆڤە لەسەر ئەم زەمینەدا، زۆر بوێرانە و سەرکەوتوانە، توانیویەتی ڕێگەی سەخت و دژوار، شان بە شانی زانست و تەکەلۆژیا ببڕی و ببنە دوو دەستەخوشکی نازدار و نەشمیل و دڵارام.\nلە ڕۆژی 18 ی شوباتی 2021، گالیسکەی گەڕۆکی پێرسەڤیرەنس Perseverance ی بێ مرۆڤ، بە سەرکەوتووی لەسەر رووی مەریخ، نیشتەوە و لە هۆڵی چاودێری پەیمانگای تەکنەلۆژی لە کالیفۆرنیا، تێکڕای زاناکان لە خۆشیان کەوتنە چەپڵە لێدان و پیرۆزبایی کردن لە یەکدی.\nئەگەر جوان دیقەت لە شتەکانی نێو ئەو هۆڵە بدەن، دەبینن، لەسەر ڕووی لادیوارێکی بە خەتێکی گەورە نووسراوە\n(Dare Might Things).\nئەم نووسراوە چییە و بۆچی لەوێ زەقکراوەتەوە؟\nئەمە ناونیشانی ڕۆمانێکی زانستییانەیە کە خاتوو (Heather Kaczynski) لە ساڵی ٢٠١٧ چاپی کردووە. ناوەڕۆکی ئەم ڕۆمانە ئەوەیە کە کیژۆڵەیەکی نەبەرد و بوێر و سەرکێش، دەیەوەێ ڕووبەڕووی گەورەترین بەڕەنگاربوونەوە و مەترسی ببێتەوە، بەو هیوایەی بگاتە شوێنێک لەم گەردوونە کە پێشتر کەس جورئەتری نەکردووە پێ بنێتە سەر خاکەکەی. ئەو چەند مەرجێکی بۆ ئەو قارەمانە داناوە، کە دەیەوێ ئەو کارە مەزنە بگرێتە ئەستۆ و ناوی خوای لێ بێنێ و بەرەو ئەو جێگەیە بفڕێ یان بچێ!\nناونیشانی ڕۆمانەکە بە کوردی دەبێتە ( بڕۆ بەرەنگاری شتە مەزنەکان ببەوە!)\nجا ئەو تیمە گەورەی زانایانی بۆشای ئاسمان کە نەخشەدانەرو داهێنەر و جێبەجێکاری ناردنی (گالیسکەی گەڕۆکی پێرسەڤیرەنس)، ئەو ناونیشانەیان کردە (دروشمی کارەکانیان) و بە خەتێکی گەورە، لەسەر دیواری نێو تاقیگەکەیان نووسی. دواترکە گالیسکەکە بە سەرکەوتووی لەسەر ڕووی مەریخ نیشتەوە، لە ناو هۆڵە هاوریان کرد؛\n(Dare Mightier Things)\nواتا (بڕۆن بەرەنگاری شتە مەزنترەکان ببنەوە!)\nئەمە نموونەیەکی سادە بوو، بۆ دڵنەوای ئەو کەسانەی کە تارمای لە نێوچوونی (ئەدەب)یان لەبەرچاو ئارایشتکراوە. با نەترسێن و دڵنیا بن، کە هەمیشە (ئەدب) زیندووە. لێرە مەبەستمان لە (ئەدەبی ڕەسەنە)\nنموونەیەکی. دیکەی، کە زیندوویی(ئەدەب) لەم سەردەمە ئاوسە بە تەکنەلۆژیایە دەسەلمێنێ، لە نێو هۆڵی سەرەکی فڕۆکەخانەی (دوبەی)، لە شێوەی بازنە، لە دەوری بنمیچیەکەیدا، لەو ئاسمانە، شریتی نووسراوی ئەلیکترۆنی دەخوڵێتەوە، کە جوانترین دێرە شیعری عەرەبی و جیهانیین، بە چەندان زمانی زیندوو. ئەمەش تێهەڵکێشەکردنێکی دیکەی ئەدەب و تەکەلۆژیای زانستیی سەردەمە.\nخاتوو (Heather Kaczynski)، دەرچووی بەشی زیندەزانییە لە زانکۆی ئەڵەبامە، لە ئەمەریکا. (٧) ساڵ لە کتێبخانەیەکی سەربازی کاری کردووە، ئەو کتێبخانەیە تایبەتە بە ئاسمان و گەشتی ئاسمانی بۆ دەرەوەی فەزا و و گەردوون و هەسارەکان. ڕۆمانەکەشی هەر بۆ هەرزەکاران نووسیوە. یەک ڕۆمانی زانستی دیکەشی چاپ کردووە. ئێستا ئەو ژنە لە گەڵ هاوژین و دوو منداڵەکەی هەر لەو شارەدا دەژین.\nفازیل شــەوڕۆ – دوبلن\nPrevious تەمبردوو.. شیعر/ کاوە عوسمان عومەر\nNext قوتوو..: شیعر نارین ڕۆستەم\nخۆشەویستی و ژیان .. عەلی ساڵح ئاریانی\nڕەهەندقوتابییە … فەرهادئەحمەدبەرزنجی\nوێنه شیعری نوێ … سمكۆ محه‌مه‌د\nشیعر: چرای سەر زەریاتم … کاوە عوسمان عومەر


جاستن جێدلیكا له‌دایكبووی ساڵی 1980 ناسراوه به بوكێك له مرۆڤ، خه‌ڵكی سلۆڤاكیایه و له ئه‌مریكا نیشته‌جێیه، له‌پێناو گۆڕینی روخسار و جه‌سته‌ی بۆ هاوشێوه‌ی بوكێك نه‌شته‌رگه‌ریه‌كی زۆری ئه‌نجامداوه هه‌ر له ته‌مه‌نی هه‌رزه‌كاریه‌وه.\nسه‌ره‌تای ده‌ركه‌وتنی ده‌گه‌ڕێته‌وه بۆ گۆرانی وتن، پاشان خودی خۆی بڕیار ده‌دات گۆڕانكاری له خۆیدا بكات به‌بێ ره‌زامه‌ندی خێزانه‌كه‌ی به‌تایبه‌ت دایك و باوكی، به‌پێی زانیارییه‌كان نه‌شته‌رگه‌ری جوانكاری بۆ لوت و سنگ و شان و برۆ و چه‌ناگه و روومه‌ت و لێوه‌كان و ماسولكه‌كانی ئه‌نجامداوه و هیچ موویه‌كیش به جه‌سته و روخساریه‌وه نه‌ماوه ، به‌ڵام ژماره‌ی نه‌شته‌رگه‌ریه‌كانی جوانكاری به‌پێی سه‌رچاوه‌كان ده‌گۆڕێت و هه‌ندێك ده‌ڵێن زیاتر له 700 و هه‌ندێكی دیكه ده‌ڵێن 200-300.\nجاستن جێدلیكا منداڵی گه‌وره‌ی خێزانه‌كه‌یه‌تی و یه‌كێكه له‌و كه‌سایه‌تیانه‌ی زۆر باوه‌ڕی به ئاینی مه‌سیحیه‌ت و بابه‌ته رۆحانیه‌كان هه‌یه، هاوره‌گه‌ز خوازه و ژیانی هاوسه‌رگیری پێكهێناوه له‌گه‌ڵ پیاوێكی بازرگان له ساڵی 2014، به‌ڵام دوای دوو ساڵ پێكه‌وه ژیان جیاده‌بنه‌وه.\n7/10/2021 11:00:38 AM


''ھەموو ئەگەرێک ھەیە بۆ دەستکاریکردنی پشکی کوردستان لە بودجەی گشتی عێراق''\nبڕیاردەری لێژنەی دارایی لە ئەنجوومەنی نوێنەرانی عێراق، ئەحمەد حاجی رەشید لە لێدوانێکی بۆ ئاژانسی ئانادۆڵ وتی: "ئەوەی تا ئێستا بۆ لێژنەی دارایی نێردراوە لەبەرگیراوە (کۆپی)یەکی نافەرمی داتاکانی بوودجەی گشتی ساڵی ٢٠١٨یە و وەک ساڵانی رابردوو رێژەی ١٧ لەسەدی بەشە بوودجەی ھەرێمی کوردستان دیاریکراوە، ئەوەی چاوەڕوان دەکەین لەبەرگیراوەی فەرمییە بۆ ئەوەی لە بڕیاری کۆتایی حکوومەتی عێراق لەبارەی بوودجەی عێراق دڵنیا بینەوە".\nھاوکات ئەندامی لێژنەی دارایی لە ئەنجوومەنی نوێنەرانی عێراق، نەجیبە نەجیب دەڵێت "عێراق پشکی ھەرێمی کوردستان لە بوودجەی گشتی ساڵی ٢٠١٨ دیاری دەکات، بەڵام چەند کار بەو دیاریکردنەی بەشە بوودجەیەی ھەرێم دەکات ئەمە پێویستی بە کارکردنی زیاترە".\nنەجیبە نەجیب لەبارەی چۆنیەتی پێدانی بەشە بوودجەکەوە وتی: "بە پێی دەستووری عێراق دەبێت پشکی ھەرێمی کوردستان رادەستی حکوومەتی ھەرێمی کوردستان بکرێت، ھەوڵی حکوومەتی عێراق پێچەوانەی دەستووری عێراقە کە دەیەوێت پشکەکە و مووچەی فەرمانبەرانی ھەرێم بخاتە ژێر دەسەڵاتی خۆی لە بەغدا".


ئەمساڵ بەهۆی نەبوونی حەج قوربانیكردن زیادی كردووە\n18/07/2021 ژمارەی بینراو 205\nمەیدانی ئاژەڵ فرۆشانی سلێمانی لە پێشوازی جەژنی قورباندا، جممەی دێت لەو هاووڵاتییانەی كە بۆ كڕینی ئاژەڵی قوربانی روویان تێكردووە.\nئەمساڵ نەبوونی حەج گەرموگوڕییەكی زیاتری بەخشیوە بە بازاڕی قوربانیكردن، مەیدانەكە لەچاو ساڵانی رابردوو، خەڵكێكی زیاتر روویان تێكردووە، هەرچەندە هێشتا وادەی قوربانیكردن دەستی پێ نەكردووە، هاووڵاتییان لەئێستاوە ئاژەڵەكان دەكڕن و نۆرە دەگرن تاوەكو لە رۆژانی جەژن زووتر سەرەیان بەربكەوێت و قوربانییەكەیان بۆ سەرببڕن.\nگۆران نەجیب، كە یەكێكە لە فرۆشیارانی ئاژەڵ لە مەیدانی ئاژەڵەكەی سلێمانی دەڵێت:" لەچاو ساڵانی رابردوو، بازاڕ زۆر باشە، بەشی زۆری ئەوەی لێرە كاردەكات تا ئێستا نیوەی ئەو ئاژەڵانەی هەیەتی فرۆشتوویەتی كە هێشتا كاتیش زۆر ماوە، بەڵام ئەمساڵ تیچووەكان گرانە، كیلۆیەك جۆ بە ٦٠٠ دینارە ئاویش دەبێت بیكڕین، بەڵام ئەمساڵ ئاژەڵ بۆ قوربانیكردن زیاتر دەفرۆشرێت، چونكە ئەمساڵ خەڵك نەچووە بۆ حەج لێرە قوربانی دەكەن، ساڵانە سێ بۆ چوار هەزار كەس لە هەرێمی كوردستانەوە دەچوون بۆ حەج، بەڵام ئەمساڵ بەهۆی ئەوەی حەج نەبوو ئەو خەڵكە لێرە قوربانییەكە دەكەن".\nوتیشی: "هەر كەسە و بەجۆرێك قوربانی دەكەن، هەیە بەتەنیا ئاژەڵێكی گەورە دەكرێت، بەڵام لەسەر قسەی مامۆستایانی ئایینی خەڵكیش هەیە بەچەند خێزانێك لە گەڕەكێكدا ئاژەڵێكی گەورە دەكڕن و دەیكەنە قوربانی، جاران دەیانگوت هەر ئاژەڵێك بۆ یەك ماڵ دەبێت ئێستا مامۆستاكان دەڵێن ئاژەڵێكی رەشە وڵاخی گەورە بۆ حەوت خێزان دەبێت لە گەڕەكێكدا و دەتوانن پێكەوە بیكەن، ئاژەڵی بچووكیش بۆ یەك خێزان دەبێت و ئەویان خێزانەكان بە تەنیا دەیكەنە قوربانی".\nدەربارەی نرخی ئاژەڵ لە مەیدانی ئاژەڵ لە سلێمانی، گۆران نەجیبی ئاژەڵ فرۆش وتی "ئەمساڵ لەچاو ساڵی رابردوو نرخ گرانترە، پار كیلۆی بە پێنج هەزار و ٢٥٠ دینار كەمێك زیاتر یان كەمتر بوو، بەڵام ئەمساڵ كیلۆی بووە بە پێنج هەزار و ٥٠٠ تاوەكو ٧٠٠ دینار، نرخی ئاژەڵی مێیەش هەرزانترە، خواستیش زیاتر لەسەر ئاژەڵی بچووكە بەهۆی باری دارایی خەڵكەوە، چونكە هەتاوەكو گەورەتربێت گرانتردەكەوێت لەسەر خەڵك بۆیە نرخی كیلۆی ئاژەڵە بچووكەكان گرانترە لە گەورە".\nحاجی حەمەئەمین حەسەن یەكێكی دیكەیە لە ئاژەڵ فرۆشەكانی ناو مەیدانی ئاژەڵ لە سلێمانی، تەمەنی ٦٧ ساڵە و دەڵێت لەوەتەی كاردەكەم لە منداڵییەوە ئەمە پیشەمە، دەڵێت: "قوربانیكردن هەر دوای نوێژی جەژن دەست پێ دەكات و بەردەوام دەبێت هەتاوەكو ئێوارەی دواهەمین رۆژی جەژن كە خۆر ئاوادەبێت، هەر كەسێك ئاژەڵەكەی ئامادەبێت دەتوانێت لەدوای نوێژەوە دەست بكات بە سەربڕینی قوربانییەكەی".\nدەربارەی ئەو ئاژەڵانەی كە بۆ قوربانی دەبن، حاجی حەمەئەمین گوتی: "رەشە وڵاخ، شەكەنێری باش، مەڕ و تەنانەت بزنیش ئەگەر تەمەنی سێ ساڵ بێت بۆ قوربانی دەبن، لەم بازاڕەش زیاتر هەر ئەوانە هەیە و خەڵكیش هەر وای حەزلێیە ئاژەڵێكی باش بكاتە قوربانی".


ئه‌مڕۆژانه: بزاڤی نەتەوەیی كورد لە روانگەی سیاسییەوە (2)\nزۆر لە مێژوونووسان، راپەڕینی شێخ عوبەیدوڵڵا نەهری بە دەستپێكی بزاڤی ناسیونالیزمی مۆدێڕن لە كوردستاندا ناو دەبەن. ئەم راپەڕینە بە هۆی نێواخن‌و تایبەتمەندییە دەگەمەنەكانی خۆی كە ئەو راپەڕینە لە راپەڕینەكانی پێش لە خۆی جیا دەكاتەوە‌و بە بزاڤەكانی دوای خۆیەوە نزیك دەكاتەوە‌و خاوەن گرینگییەكی زۆر لە مێژووی سیاسی نەتەوەی كورددایە. لەسەر بنەمای ئەم پێناسەیە كە پێشتر گوترا، سەرەتا پێنج فاكتەری سەرەتایی وەڵام داوەتەوە‌و بە تاوتوێكردنێكی خێرای راپەڕینەكە و لە ئاكامدا بە هێنانە بەرباسی هێندێك لە تایبەتمەندییەكانی راپەڕینەكە، خەریك دەبین:\n1ـ كردەكار (عمل): راپەڕینی شێخ عوبەیدوڵڵا نەهری\n2ـ هۆكار (عامل): هێزە چەكدارەكانی كورد لە سنووری ئێران‌و عوسمانیدا بە رێبەری شێخ عوبەیدوڵڵا نەهری\n3ـ گۆڕەپان (عرصە):\nالف: هەڕەت ( زمان): 1881 ـ 1880\nب ـ شوێن(مكان) : بەشێكی سەرەكی لە كوردستان لە ئێران‌و بەشێكی دیكەی لە جوغرافیای عوسمانی\n4ـ ئامراز (وس یلە): راپەڕینی چەكدارانە\n5ـ ئامانج (مقصود): هەوڵ بۆ پێكهێنانی دەوڵەتێكی سەربەخۆی كورد لە چوارچێوەی خودموختاریدا\nراپەڕینی شێخ عوبەیدوڵڵا نەهری، كە یەكێك لە گرینگترین هۆكارەكانی بیچمگرتنی میكانیكی ئەو، هەوڵ بۆ سڕینەوەی میكانیكی هەمزەئاغای مەنگوڕ لە لایەن حاكمی مەهابادەوە بوو. لە ساڵی 1880ی زایینی دەستی پێكرد‌و بۆ ماوەی ساڵ‌و نیوێك بەشێكی بەربڵاوی كوردستانی تەنیەوە.\nرێبەری ئەم راپەڕێنە نێواخنێكی مەزهەبی ـ نەتەوەیی بووە‌و بە هۆی دەسەڵاتی مەزهەبی شێخەوە، لە خاوەن پوتانسییەلەكی بەهێز بۆ كۆكرنەوەی هێزی كورد دژ بە هێزەكانی ئێران ـ عوسمانی بوو. ئەم راپەڕینە بۆ ماوەیەكی زۆر كورت، دەبێتە هۆی ئازادكردنی بەشێكی گەورەی كوردستان لە ئێران‌و سنوورەكانی عوسمانی، هێزەكانی شێخی بەرەو گرتنی تەورێز برد. بە ڵام لە ئاكامدا بە هۆی دیپلۆماسییەكی چالاكی بریتانیایی ـ رووسییەكان، دانوستانەكانی ئێران‌و عوسمانی‌و سەرهەڵدانی كۆمەڵە درزێك لە نێوان هێزەكانی شێخدا، بووە هۆی كشانەوەی هێزی كورد‌و لە ساڵی 1881ی زایینی بە هۆی دوورخستنەوەی شێخ عوبەیدوڵڵا نەهرییەوە، رەوتێكی ئاوەژووبوونی بەخۆوە گرت.\nشێخ عوبەیدووڵڵا نەهری، لە یەكەمین رێبەرانی كورد پاش 1639و دوای دابەشبوونی كوردستانە كە لە نووسینەكانی خۆیدا لەگەڵ نوێنەر‌و كۆنسێلگەرییەكانی بریتانیا، سەرۆكەكانی ئێران ـ تاران، باس لە مافی كورد بۆ دیاریكردنی مافی چارەنووسی كردووە‌و لە ژێر ناوگەلێكی وەك: "نەتەوەی كورد"، "مافی هەڵبژاردن بۆ كوردەكان"و لە ئاكامدا " دامەزرانی دەوڵەتی سەربەخۆی كورد"، تایبەتمەندییەكانی نەتەوەخوازی كوردی بە شێوەیەكی روون ئاشكرا دەكات. ئەو هەروەها جیا لەوەی كە كەسایەتییەكی ئایینی بوو، كەسایەتییەكی ناسیونالیستی نەتەوەیی بە خۆوە گرتبوو و تەواوی هێزی ئایینی خۆی لە خزمەت بە كورد‌و نەتەوەخوازی كوردی دانابوو.\nلە نموونەكانی دیكە كە دەتوانین ئاماژەیان پێ‌بكەین، یەكانگیری هێزە كوردییەكان لە ئاستێكی پلەباڵای لەم بزووتنەوەیەدا بە رێبەرایەتی شێخ عوبەیدوڵڵا نەهرییە كە جیا لە سنووربەندی كردنی سنوورەكانی ئێران‌و عوسمانی، كوردەكانی ئەمبەراوبەری سنوورە دەستكردەكانیان پێكەوە لە پێناو وەدەستهێنانی ئامانجێكی هاوبەش پێكەوە لە پاڵ یەكدی دادەنا.\nبەڵام، گرینگترین تایبەتمەندییەكانی راپەڕینی شێخ عوبەیدوڵڵا نەهری بریتین لە:\n1ـ رێبەریی ئایینی ـ نەتەوەیی شێخ عوبەیدوڵڵا نەهری لە سەرەتای راپەڕێنەكەوە\n2ـ بوونە رێبەرێكی نەتەوەیی لە درێژەی راپەڕێنەكەدا\n3ـ بەربڵاویی جوغرافیایی راپەڕینەكە تا رادەیەكی زۆر\n4ـ یەكانگیری هێزە كوردییەكان لە ژیر كاریگەری‌و دەسەڵاتی رێبەریی ئایینی ـ نەتەوەیی شێخ\n5ـ بەشداری كوردەكانی نێوان هەردوو سنووری ئێران‌و عوسمانی لە راپەڕینەكەدا\n6ـ دیپلۆماسیی چالاكانەی شێخ لە سەرەتای راپەڕینەكەوە لەگەڵ فەزای دیپلۆماتیكی بریتانیا ـ ئێران ـ عوسمانی\n7ـ باسكردن لە مافی چارەنووس كوردەكان لە ژێر ناوگەلێك وەك : "مافی هەڵبژاردن"، "ئیرادەیی هەڵبژاردن‌و ..."\n8ـ بە روونی ناوهێنانی كوردەكان وەك "نەتەوە"یەك\n9ـ بە فەرمی نەناسینی سنوورە رێكەوتنییەكان لە نێوان ئێران‌و عوسمانی كە كوردەكان دابەش دەكات بەسەر دوو سنووردا\n10ـ باس كردن لە مافی نەتەوەی كورد بۆ دامەزرانی كیانێكی سەربەخۆی كوردی لە نامەیەكدا بۆ كۆنسولگەری بریتانیا\n11ـ دڵەڕاوكێی قووڵی رووسیە‌و بریتانیاییەكان لە ئەگەر سەركەوتنی بزاڤی شێخ عوبەیدوڵڵا‌و ئەگەری گۆڕانی سنوورەكان بۆ رەخساندنی دامەزرانی كیانێكی سەربەخۆی كورد.\n12ـ بەردەوامی بزووتنەوەی سیاسیی كوردەكان سەرەڕای بەئاكام نەگەیشتنی راپەڕینی چەكدارانە‌و كاریگەریی دانان لەسەر بزووتنەوەكانی پاش خۆی كە رەنگە مێژوونووسەكانی بەو قەناعەتە گەیاندبێ كە راپەڕینی شێخ عوبەیدوڵڵا نەهری، سەرەتای بزووتنەوەی نەتەوەخوازانەی كورد لە شێوازی مۆدێڕن‌و نوێیدایە.


تاڵیبان 9 که‌س له شـوێنی حه‌وانه‌وه‌ی کارمه‌ندانی نه‌ته‌وه یه‌کگرتووه‌کان له ئه‌فغانسـتان ده‌کوژن\nی مانگی ده ٢٨, ٢٠٠٩\nچه‌ند چه‌کداری تاڵیبان په‌لاماری شوێنی حه‌وانه‌وه‌ی کارمه‌ندانی نه‌ته‌وه یه‌کگرتووه‌کانیان له کابولی پایته‌ختی ئه‌فغانسـتان داوه و 9 که‌سیان کوشـتووه که شه‌شیان که‌سـانی بیانین.\nکاربه‌ده‌ســتانی ناوچه‌که ده‌ڵێن به‌ره‌به‌یانی ڕۆژی چوارشه‌ممه 3 چه‌کدار که جلوبه‌رگی پـۆلیسـیان پـۆشیبوو و هێله‌کی بۆمبڕێژکراویان له‌خۆیان به‌سـتبوو خۆیان کردووه به شـوێنی حه‌وانه‌وه‌ی کارمه‌ندانی نه‌ته‌وه یه‌کگرتووه‌کاندا و بۆ ماوه‌ی 2 کاتژمێر له‌گه‌ڵ هێزه‌کانی ئاسایشدا شه‌ڕیان کردووه به‌ر له‌وه‌ی خۆیان بته‌قێنـنه‌وه یاخود بکوژرێن.\nهه‌روه‌ها 9 کارمه‌ندی دیکه‌ی نه‌ته‌وه یه‌کگرتووه‌کانیش برینداربوون.\nگوته‌بێژێـکی تاڵیبان به‌رپـرسیارێتی خۆیانی له هێرشه‌که ڕاگه‌یاندووه، وه به هه‌نگاوی یه‌که‌می ناوبردووه بۆ تێـکدانی گه‌ڕی دووه‌می هه‌ڵبژاردنی سـه‌رۆکایه‌تی ئه‌وه‌ی بڕیاره له مانگی داهاتوودا ئه‌نجام‌بدرێت.\nسه‌باره‌ت به‌م ته‌قینه‌وه‌یه ئه‌یاز گول په‌یامنێری ده‌نگی ئه‌مه‌ریکا له ئیسلام ئاباده‌وه ڕاپـۆرتی ناردووه و هاوکارمان جانی دیلان به کوردی ئاماده‌ی‌کرددووه، ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی ده‌سته چه‌پ.


جیاوازی تەمەنی نمونەیی هاوسەرگیری دیاری دەكرێت\nلە لێكۆڵینەوەیەكی نوێی پسپۆرانی ئەمریكیدا ئەوە دەركەوتووە هاوسەران چەند جیاوازی تەمەنیان زۆرتر بێت كێشەكانیان زیاتر دەبێت.\nهەردوو پسپۆر ئەندریۆ فرانسیس و هۆگۆ میالن لە زانكۆی ئیمۆری ویلایەتی ئەتلانتا لەسەر 3000 كەس توێژینەوەیەكیان ئەنجامداوە و لەئەنجامدا دەركەوتوە ئەو هاوسەرانەی جیاوازی تەمەنی نێوانیان لە پێنج ساڵ بەسەرەوەیە كێشەیان 18% ی كەسانیتر زۆرترە.\nئەو هاوسەرانەشی جیاواز تەمەنیان لە 10 ساڵ سەروترە رێژەی 39% كێشەكانیان زیاترەو ئەوانەشی 20 زیاترە كێشەكانیان 95%ەو بە جیابونەوە كۆتایی بەژیانی هاوسەریان دێت.\nهەروەك رۆژنامەی ئیندیپێندت لەزاری ئەو دوو پسپۆرەوە بڵاوی كردوەتەوە، جیاوازی تەمەنی نمونەیی بۆ هاوسەرگیری تەنها یەك ساڵەو ئەو هاوسەرانەی تەنها یەك ساڵ تەمەنیان جودایە كێشەیان زۆر كەمترە كە رێژەی 3% تێپەڕ ناكات و بەدوورن لە جیابونەوە.\n 1075 جار بینراوه\n12/16/2017 9:56:56 AM


ئەدەبێ بەرگری و رۆلێ وێ بەرامبەری داگیركرنێ (هۆزانێن قەدری جانی) وەك نمونە | Journal of Duhok University\nئەدەبێ بەرگری و رۆلێ وێ بەرامبەری داگیركرنێ (هۆزانێن قەدری جانی) وەك نمونە\nRAMADHAN HAJI QADIR\nKeywords: پەیڤێن سەرەكی: داگیركەری، ئەدەبێ بەرگری، هەلویست، قەدری جان\nئەڤ ڤەكۆلینا مە ئەوا لژێر ناڤۆنیشانێ (ئەدەبێ بەرگری و رۆلێ وێ بەرامبەری داگیركرنێ (هۆزانێن قەدری جانی)وەك نمونە، لدۆر هەلویستێ هۆزانڤانییە بەرامبەر داگیركەریێ ، هۆزانڤان دوژمنێ ئیپریالیزم و داگیركەریا برێتانیا و ئەمریكایە، ژلایەك دیڤە پشتەڤانێ ئێكەتیا سوڤیەتیە، هزرا خۆ دئێخیتە دخزمەتا مرۆڤایەتیێدا و بهزرا وی رزگاریا كوردان دێ بهاریكاریا ئێكەتیا سوڤیەتی بیت. ڤەكۆلین پشتی پێشەكیێ ددەروازێدا باس ل وان دەولەت و لایەنان هاتیە كرن ئەوێن چاڤێن وان لسەر داگیركرنا كوردستانێ و باس ل هاریكاری یان دوژمنكاریا كوردان نواندی بەرامبەر وان لایەنێن بەرەف كوردستانێ ژبۆ داگیركرنێ هەولدان، ب ئەڤێ چەندێ ئێكنەگرتنا كوردان دیار دبیت، پاشی د تەوەرێ ئێكێدا بكورتی باس ل ژیانا قەدری جانی دهێتە كرن و بەحسێ (زاراڤ و پێناسە و خاسلەتێن) ئەدەبێ بەرگری هاتییە كرن، تەوەرێ دووێ مەتنێ ڤەكۆلینێ بخۆڤە دگریت كو لژێر ناڤێ (ئەدەبێ بەرگری و رۆلێ وێ بەرامبەری داگیركرنێ (هۆزانێن قەدری جانی) وەك نمونە و پێنج هۆزانێن هۆزانڤانی كەفتینە لژێر ترۆژكێن شرۆڤەكرنا مە.\nأ- بزمانێ كوردی:\n1-ئازاد عبالعزیز مزوری، قەدری جان شاعیر و داهێنەر و نشتیمانپەروەر، چاپا ئێكێ، چاپخانا وەزارەتا پەروەردی، هەولێر، وەشانێن دەزگەهێ سپیرێز،2002.\n2-رەفیق حلمی، یاداشت – كوردستانی عیراق و شۆرەشەكانی شێخ مەحموود.\n3- حەمە سەعید حەسەن ، شیعر و هەلویست، چاپی دووەم ، سوید، 1994.\n4-چارلز تریب، چەند لاپەرەك لە مێژووی عێراق، وەرگێران: محەمەد حوسێن ئەحمەد و عەبدولقادر كەلهور، چاپی سێیەم، چاپخانەی رۆژهەلات، هەولێر، 2013.\n5-زوزان صادق تروانشی، چیرۆكە شعرا كوردی، ئەدگارێن ڤەگێرانێ – ئاست وشێواز – قەدری جان 1911-1972 وەك نموونە، چاپا ئێكێ، چاپخانا دهۆك، 2008.\n6-صلاح محمد سلیم محمود(د)، دیرۆكا كوردان یا هەڤچەرخ ب دیتنەكا راستی، چاپا دووێ، وەشانێن پەرتوكحنا جزیری، چاپخانا هیڤی،دهۆك، 2018.\n7-عەبدولا زەنگەنە، رۆژی كورد كۆڤاری جڤاتی هیڤی و قوتابیانی كورد 1913 ئستەنبۆل، ژمارەی سیەم،بنگەی ژین چاپخانەی شڤان، سلێمانی،2005.\n8-عیزدین مستەفا رەسول(د)، قەدری جان 1911-1972، چاپی یەكەم، چاپخانەو ئوفیستی ئاسا، 2002.\n9-عەبوللا یاسین ئامێدی(د) هۆنراوەی بەرگری لە بەرهەمی چەند شاعبرێكی كرمانجی سەروودا 1939-1970، چاپی یەكەم، چاپخانەی وەزارەتی پەروەردە، هەولێر، 2005.\n10--فەهمی شوكری عەبدولا، رەگەزی نویێ شیعری كوردی لای قەدری جان، چاپا ئێكێ، وەشاننێن دەزگەهێ سپیرێزچاپخاناحەجی هاشم، هەولێر، 2006.\n11-مارف خەزنەدار (د)، مێژووی ئەدەبی كوردی، بەرگی حەوتەم، 945-1975، چاپی دووەم، دەزگای چاپ و پلاوكردنەوەی ئاراس،2010.\n12--مەریوان عومەر دەولەت، قەدری جان 1911-1972 ژیان و بەرهەم، چاپی یەكەم، دەزگای سەردەم،2006.\n13-موسەدق تۆڤی،ئیندێكسێ نڤیسەرێن رۆناهی، قەدری جان،گۆڤارا رۆناهی، ، ڤەكۆلینەكا دیرۆكی و رەوشەنبیریە، وەشانێن دەزگەهێ سپیرێز یێ چاپ و وەشانێ، دهۆك، 2005.\n14-محمد امین دوسكی، قاموس سپیرێز (كردی-عربی)، چاپا ئێكێ، چاپخانا حەجی هاشم، اربیل، 2009.\n15-مەلا خلیل مشەختی، فەرهەنگا مەرگ و ژی فەرهەنگا كوردی - كوردی، چاپی یەكەم، بلاوكردنەوەی ئاراس، هەولێر، 2006.\n2 بزمانێ عەرەبی:\n12-دلاور زنكی، قدری جان 1911-1972 قصص و مقالات، شعر ، ترجمە: هورامی یزدی، الگبعە الاول، اربیل،دار اراس للنشر، 2001.\n13-سروە اسعد صابر، كوردستان من بدایە الحرب العالمیە الاول الی نهایە مشكلە الموصل 1914-1926، دراسە سیاسیە وپاقیە، اربیل،2001.\n14-شاكرو خدو محوی، المسألە الكوردیە فی العراق المعاصر، ترجمە: د. عبدی حاجی، دار سبیریز للگیاعە و النشر، 2008.\n15-غانم محمد الحفر و ا عبدالفتاح علی البوتانی، الكورد و اڵاحداپ الوگنیە فی عیراق خلال العهد الملكی 1921-1958، الگبعە لاول، مگبعە وزارە التربیە، اربیل،2005.\n16-كمال مڤهر احمد، كردستان فی سنوات الحرب العالمیە الاول، ترجمە: محمد ملا عبدالكریم، بغداد 1984.\n17مسعود بارزانی، البارزانی و الحركە التحرریە الكوردیە، پورە بارزان 1945-1958، كردستان- كانون لاول، 1987.\n18-مێڤان عارف بادی، الحركە القومیە الكوردیە التحرریە فی كوردستان، دار نشر سبیریز، 2005.\n19-هستریان، القچایا القومیە فی تركیا، ترجمە: سیامند سرتی، مراجعە و نقدی عزیز داود محمد، الگبعە الاولی، قامشلی، 1999.\n2- گۆڤار و رۆژنامە\nأ- ب پیتێن عەرەبی:\n20-اسماعیل ابراهیم محمد صالح،قەدری جان و هۆزانا كوردی یا هەڤچەرخ، گۆڤارا كاروان، ژمارە، 27، 1984.\n21-أدیب نادر، بین بارزانی و قدری جان، گۆڤارا مەتین، هژمارا 30، 1994.\n22-زوزان صادق سعید و چنارصدیق غازی، ئەزموونا شعری دترازیا رەخێ دا (قەدری جان 1911-1972) وەك نموونە، گۆڤارا زانكۆیا دهۆك، پەربەندا 14، هژمارا1، 2011.\n23-ریبار محمد حسن، قەدری جان و بزاڤا هۆزانا نویا كوردی، گۆڤارا مەتین، هژمارا97، 2000.\n24-رەمەزان حەجی قادر و یەهمان محمد عبدارحمن، گرنگیا زمانێ كوردی ل لایێ نڤیسەر و شاعیرێن گۆڤارێ هاوارێ، گۆڤارا زانكۆیا گەرمیان، هژمارە11، 2016.\nب- ب پیتێن لاتینی:\nأ-\t25- Uzgal Bazidi, Welat Pareze dil Zoz Qedri Can, Rojnama, Azadi, Hijmara,63,ISTENBOL,1993\nج- ب پیتێن عەرەبی:\n26-د یاسین الایوبی، الحب الپوری فی شعر محمود درویش، مجلە المعرفە، العدد21، 1972.\n27- رسول بلاوی و مرچیە اباد، ملامح المقاومە قی شعر یحیی السماوی، مجلە افاق الچارە اسلامیە، العدد الاول، 1435، 21.،\n28-علی گنجان و پریا رحبمی، ملامح الپورە و المقاومە فی شعر ابو القاسم لاهوتی، مجلە إچا‌وات نقدیە، العدد الخامس و العشرون،1396.\n29-مریم أولاجی، المقاومە فی شعر الجزائیری صالح خرفی نموژجا، رسالە مستر، كللە ألاداب، جامعە ابو بكر بلقایه، 2018.\n-www.wikipedia.jan paul.colonial administrator. 30\nMOHAMMED AHMED, H., & HAJI QADIR, R. (2020). ئەدەبێ بەرگری و رۆلێ وێ بەرامبەری داگیركرنێ (هۆزانێن قەدری جانی) وەك نمونە. Journal of Duhok University, 22(2), 550-574. https://doi.org/10.26682/hjuod.2019.22.2.28


لە کاتێکدا کازمی سەردانی واشنتنی کرد عێراق ڕووبەڕووی چەندین تەحەدای ئەمنی، سیاسی، مرۆیی، کۆمەڵایەتی و ئابوری بۆتەوە، بۆ دەرچون لەوانە پێویستی بە ھاوکاری ئەمریکایە، ئێران جگە لە کێشەو بردنی سامانەکانی لە ھیچ ڕویکەوە ناتوانێت ھاوکاری عیراق بێت، لە نیوان ژیان و مردنێک بە دەست ئیرانەوە عیراقیەکان کامیان ھەڵدەبژێرن، واز لە بۆچونە دەھێنن کە بە ھۆبەی مەزھەبەوە لە دوای سەدامەوە گیرۆدەی بون ؟\nترامپ ھاتنی کازمی بۆ مەبەستی ھەڵبژاردنەکان بەکار ھێنا ئەوەی وت کە ویستی قسەکانی ھیچی تازەی تیدا نەبوو، کەمتر سەرنجی لەسەر کازمی بوو بەڵام بەدەر لە ترامپ بریار بە دەستانی واشنتن پلانیان ھەیە ئەم جارە دەستی عیراق بگرن و ئاڵۆزیەکانی بۆ چاک بکەن.\nئەرکی ھاتنی کازمی لە ئەستوێ وەزارەتی دەرەوەیە ئەو بایەخدانە بە کازمی ئەوان ڕێکیان خستبوو بە ڕێنمایی مایک پێنس و پۆمپۆیۆ.\nکازمی خۆی پێشبینی ئەوەی نەکردوە بەم شێوەیە پێشوازی بکرێت ئەو پێشوازیە پەیامی پۆمپیۆویە بۆ کازمی پی وت ئێمە ھەنگاوی گەورەمان لە تۆ دەوێت برۆ جێبەجێیان بکە بە پشتگیری ئێمە دوای پەیامی واشنتنی پییە بۆ سەرکردە شعیەکان و میلشاکان .\nکۆمەلی ریکەوتن درێژ خایەن بە بەھای ٨ ملیار دۆلار لە بواری وەزو بانکیدا واژۆ کران ترامپ نازانیت ئەو کۆمەڵە ریکەوتنە چی تیدایەو لاشی گرنگ نیە بەلام ژمارەکەی بە دل نیە چاوەری گریبەستی ٥٠ ملیاری بوو.\nئەمریکا ھاوکار دەبێت لە بەرەوپێشچوونی خێرای ئابووری، سیاسی و ئەمنی بەڵێنی دوو لقی گەورەی GMC و چۆفرلێت داوە عیراقیش چەند فرۆکەیەکی تازەی بۆینگ لە ئایندەدا دەکڕێت.\nئەمریکیەکان درکیان بەوە کردوە کازمی بچوکترین ئازایەتی نەبوو باسی میلیشیاکان بکات، کاتێک چاوی بە ترامپو کاربەدەستانی ئەمریکی کەوتوە بەردەوام چەختی لەسەر دەستوری عێراقی کردۆتەوە کە ئەوان، ڕێگە نادەن عێراق کەناڵێک بێت بۆ هێرشکردنە سەر وڵاتانی دراوسێ، تێبینیان ھەبووە کازمی ترسی ھەیە لە ھەنگاوی گەورە، ئەیەوێت بە دەستی ئاوریشمی گۆرانکاری بکات ئەو سیاسەتە نەرمە خواستی ئەمریکیەکان نیە.\nئەمریکیەکان دەڵێن هەموو سیاسەتمەدارێک کە بایەخ بە بەرژەوەندی وڵاتەکەی بدات دەتوانێت هەنگاوی ڕاست بنێت ، بەڵام ئەوەی گرنگی بە وێنەگرتن و فیلم و چاوپێکەوتن بدات وەک کازمی ناتوانێت بڕیاری دروست بدات. ئەمریکا ئەکتەری سیاسی سینەمایی ناوێت بریاردەری دەویت کە داواکاریەکانی بۆ جێبەجێ بکات لە دوای گەڕانەوەی ئەنجامی لە کازمی دەوێت، ئەگەر نەیتوانی ئەمریکا ڕۆڵی خۆی دەگێرێتو کۆتایی بە ڕۆڵی چەتە میلیشیاکان دێنێت


کوردیپێدیا - ئەبو خەلیل\n📖 ئەبو خەلیل | پۆل: کورتەباس | زمانی بابەت: 🏳 کوردیی ناوەڕاست\nنوسينی : شێرزاد شێخانیشێرزاد شێخانی\nلەزەمانی مەدا قسەیەک هەبوو لەهەموو مارەکیدا دووبارە دەبووەوە، ئەویش ئەوە بوو کە دەیانگۆت کوڕ نابتە پیاو حەتا نەچتە عەسکەری !\nلۆیە ئەو وەختی حیسابی فلسەکی قەڵپیان لۆ کوڕان نەدەکرد حەتا عەسکەری تەواو نەکردبایە !.\nنە ژنیان لۆ دەهینا، نە دوکانیان لۆ دادەدنا، نە لەوەزیفەشدا دادەمەزرا حەتا دەفتەر خدمەی پڕ نەبایە.\nئەو وەختی هەمو کوڕەکی ئەو وڵاتە دەبایە خدمەی موکەلەفی تەواو کردبایە کە بە قانون دوو سار بوو، بەس زۆر جاران لەبەر شەڕو شۆڕی رژێم تەسریحات رادەوەستا حەتا شلوکوت دەبووین لەعەسکەری دەڕزاینەوە..\nئەوجا بەراستیش وابوو، کوڕ قەدروعافييەتی نەدەزانی حەتا نەچووبایە عەسکەری، چونکی لەوێ تەدریباتەکی وەهایان پێدەکردی وەکی برێی دەیانڕزانديەوە، فێری زەبتو رەبت و برسیەتی وتێنیەتی دەکرای، لەناو قوڕو چڵپاویان وەردەدای لو بابیشت دەیانکرديە پیاو. ئەوجا بەو حیسابەی کوڕ لە قۆناغی کوڕایەتی دێتە دەرێ و دەبتە پیاو، عائیلەکان زۆر دریان خۆش دەبوو کە کوڕەکانیان سەوقی عەسکەری دەکران..\nدوای ئەوەی مەواليدمان بانگ دەکرا لۆ عەسکەری، دەچووینە تەجنید و دەفتەر خدمەیان لۆمان دەردەکرد، هەر لەوێ مەرکەز تەدریبەکیان لۆمان دادەنا، ئەوجا خۆتو شانست، یان دەیانناردیە مەرکەزەکەی کەرکوک یان موسل کە لەهەولێرهەولێرەوە نێزیک بوون دەمانتانی رۆژانی پێنجشەمەو جومعە بە نزول بێینەوە مارێ.\nیانیش دەیانناردینە بەغدا کە مانگی تەنها سێ رۆژ ئیجازەیان دەداینێ.\nدوای ئەوەی دەفتەر خدمەمان وەردەگرت عائیلەکان خۆیان حازر دەکرد لۆ بەڕێکردنی کوڕەکانیان، ئەو رۆژەی قافڵە بەڕێ دەکرا حەموو عائیلەکان لە محەتەی قیتاری فلکەی بەتەمای خوای خڕ دەبووەنەوە بە دۆڵ و زوڕناوە دەیانکردە رۆژی حەشر، ئەوجا خۆشیەکەی لەوەدابوو ئەو رۆژە مارە جیرانەکانیش هەموویان دەهاتنە محەتەی لۆ بەڕێکردنی ئەبو خەلیلەکان.\nهەر یەکەو خواردنەکیان لەگەر خۆیان دەهینا، هەندەکیان تورەگەیەک کولیچە، هەندەکیان مەنجەرەک عرووق، هەندەکیان کیلۆیەک پاقڵاوە ئەوجا کە بەسەر دەکەتن لۆ قیتارەکە دۆڵ و زوڕنا رادەوەستاو دەبووە گریان و فیغان و بای بای کردن.\nکاتەکی دەگەیشتینە مەرکەز تەدریب هەموومان بەشەڕواڵ و کراسەوە لەپێش دەرکەی میرە رادەوەستاین وجلکی عەسکەریمان وەردەگرت کە هیچیان بەقیاسی خۆمان نەبوو، نە بەدلەکەو نە پۆستاڵەکەش، دەبایە لەگەر يەکتری بیانگۆڕینەوە، ئەگەر بەوەش چارەسەر نەکرابا، دەبایە رۆژی دوایی بیبەینە بازاڕ لەلای خەیاتەکان چاکیان بکەینەوە..\nدوایی دەچووینە قەلەم لەوێ ناومان دەنوسراو معاشی سێ دینارو حەفت سەدو پەنجا فلسیان لۆمان دەبڕیەوە.. یەک مانگی رەبەق بە چار دینار روبعەک کەم دەبایە بیگوزەرێنین..\nئەوجا تەدریبات دەستی پێدەکرد لەسبەینان سەعات پێنجەوە هەتا پێنجی عەسر، روحیان دەردەهیناین بە یەس یەم و هەروەڵە و زەحف، نائیب زابتەکەش بەدارو پێلاقە دەکەتە سەرمان ئەگەر غەرەتەکمان بکردبایە.\nخواردنەکانيشمان، سبەینان نیسکینە و نیوڕانانيش سەمونە رەقەکەی عەسکەری و هەندۆکەک برنج بەخاکەناس لۆمانيان دەکردە ناو قسعەکە، ئێوارانیش شۆربای تەماتە، ئاو بینەو دەستت بشۆ !!..\nئەوجا لێرەوە هەرچی نازوفیزی ماری خۆمانە هەموی لە کەپوومان دەهاتەوە، بەراستیش ئەو تەعزیبەی لەوێ دەدراین لۆ رۆژانی دوایی قازانجی زۆری هەبوو، چونکی پێش عەسکەری هەمو نەوعە خواردنەکمان نەدەخوارد، پاش عەسکەری بە مزەورەو نیسکێنەش مەمنون بوین.\nئەو چێشتە خەوانەی پێش عەسکەری دەمانکرد، پاش عەسکەری فێر دەبووين لەسەعات شەشەوە لەخه و هەستین و بچینە سڕەی نانی فرنی..\nخۆشترين کاتی عەسکەريمان ئه و کاتانە بوو کە عەسران لەمعەسکەرەکانمان بە بن تێلی سياجی معەسکەرەکەوە خۆمان دەدزييەوه و دەهاتينە ناو شار بە جلکی مەدەنی دەگەڕاين، ئەويش زۆر ئاسان نەبوو، چونکی ئەگەر ئينزبات بيديتبای فليمت دەسووتا، هەم سەريان سفر دەکردی، هەم چەند رۆژەکيش سجن دەکرای، لۆيە بەس لۆت هەبوو رۆژانی دووشەممه و پێنج شەممە بێيە بازار.\nئه و سەردەمە زۆربەی عەسکەرەکانی هەولێر لەچايخانەکەی مام تاقی بابا دادەنيشتن و گێيان لە گۆرانييەکانی سەعدی الحلی دەگرت، هە ندەکيشيان بەناو قەيسەری وەردەبوون، لۆيە ئافرەتەکانی هەولێر رۆژانی دووشەممه و پێنج شەمووان نەدەهاتنە بازاڕ دەيانگۆت پڕی عەسکەرە.. ئەمەش عەينەن شت کە لەبەغدا بووين زۆر جار له و دوو رۆژەدا دەهاتينە (شارع النهر) لۆ ديتنی کچ ومچانی بەغدا !!..\nبەراستی عەسکەری ژیانی ئينسانی بە تەواوی دەگۆڕی، ئەوجا دوای تەواوکردنی عەسکەری دەبوويە پياو و ژنیان لۆ دەهینای، ئەوجا مندارت دەبوو، دوايی مندارەکانت گەورە دەبوون، ئەوجا مەشاکیلی دونیا دەستی پيدەکرد، تەعینات نیە لۆ کوڕەکانت، ئاو سێ رۆژ لەگەڕەکەکەتان دەبڕێ، کارەبا رەئيسی نامينێ، نەفت لۆ زستان بە دوو وەرەقە دەکڕی، کوڕە گەورەکەت دەيەوێ بچتە خاریج و ببتە قاپ شۆری مەتعەمەکان، معاشت دەبتە شێست رۆژ جارەک، ئەوجا لەحەمووشی خۆشتر ئەوەيە کە پێت دەرێن : کاکە خۆ ئيشی حکومەت بەس دابەشکردنی معاش نيە؟\n#شێرزاد شێخانی | #هەولێر |\n 👪 تۆڕی کۆمەڵایەتی | 🏳 کوردیی ناوەڕاست | هەولێری جاران\n1. 👁 شێرزاد شێخانی\n➕ ئەم بابەتە لەلایەن: (زریان عەلی)ەوە لە: Jan 6 2022 8:26PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 6 2022 11:30PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 6 2022 8:27PM باشترکراوە\n👁 ئەم بابەتە 205 جار بینراوە\n📷 فایلی وێنە 1.0.1 109 KB Jan 6 2022 8:27PM زریان عەلی\n| کاتی ئافراندنی لاپەڕە: 0.219 چرکە!


زانکۆی سۆران - رێوڕه‌سمێك بۆ رێزگرتن له راگری پێشووی فاكه‌ڵتی یاسا و پیرۆزبایی ده‌ستبه‌كاربوونی راگری نوێی فاكه‌ڵتییه‌كه\nرێوڕه‌سمێك بۆ رێزگرتن له راگری پێشووی فاكه‌ڵتی یاسا و پیرۆزبایی ده‌ستبه‌كاربوونی راگری نوێی فاكه‌ڵتییه‌كه\nبڵاوكراوەتەوە لە دوو شەممە, 05 تشرینی دووەم 2018 12:59\nئه‌مڕۆ دووشه‌ممه رێكه‌وتی ٥/١١/٢٠١٨، به ئاماده‌بوونی به‌ڕێزان "د. موسڵح مسته‌فا" سه‌رۆكی زانكۆی سۆران، یاریده‌ده‌رانی سه‌رۆكی زانكۆ، راگری فاكه‌ڵتییه‌كان و ژماره‌یه‌كی به‌رچاو له مامۆستاو قوتابییانی فاكه‌ڵتی یاسا وپێوه‌ندییه نێوده‌وڵه‌تییه‌كان، له رێوڕه‌سمێكی تایبه‌تدا، به مه‌به‌ستی رێزلێنان له راگری پێشووی فاكه‌ڵتی یاسا و پێوه‌ندییه نێوده‌وڵه‌تییه‌كان"د. كامه‌ران ساڵه‌یی" و پیرۆزبایی ده‌ستبه‌كاربوونی راگری نوێی فاكه‌ڵتییه‌كه "د. هێمن میرانی"، رێوڕه‌سمێكی تایبه‌ت به‌ڕێوه‌چوو.\nله رێوڕسمه‌كه‌دا، دوای راوه‌ستانی چه‌ن ساتێك بۆ رێزگرتن له گیانی شه‌هیدان، هه‌ریه‌كه له نوێنه‌ری مامۆستا، فه‌رمانبه‌ر و قوتابییانی فاكه‌ڵتی یاسا، یاریده‌ده‌رانی سه‌رۆكی زانكۆ و راگری فاكه‌ڵتییه‌كان، وته‌یان پێكه‌شكرد و، تیشكیان خسته سه‌ر لایه‌نه جیاوازه‌كانی هه‌ریه‌ك له به‌ڕێزان. دواتر وێڕای نیشاندانی رێز وپێزانین به‌رامبه‌ر به راگری پێشوو و كارووچالاكییه‌كانی، پیرۆزبایی ده‌ستبه‌كاربوونیشیان له راگری نوێ كرد و هیوای سه‌ركه‌وتنیان بۆ خواست.\nدواتر به‌ڕێز "د. كامه‌ران ساڵه‌یی"، راگری پیشووی فاكه‌ڵتی یاسا و پێوه‌ندییه نێوده‌وڵه‌تییه‌كان، وته‌یه‌كی پێشكه‌شكرد و سوپاسی هه‌موو لایه‌ك و به‌تایبه سه‌رۆكی زانكۆی كرد بۆ پشتگیرییه به‌رده‌وامه‌كانی و هه‌روه‌ها رێكخستنی ئه‌و رێوڕه‌سمه و، ئاماژه‌ی به‌وه كرد، كه له ماوه‌ی چوارساڵی رابردوودا، له زانكۆی سۆران به گیانی یه‌ك تیمی كاركردن، توانیمان زۆر ده‌سكه‌وتی باش به‌ده‌ستبێنین. دواتر پیرۆزبایی ده‌ستبه‌كاربوونی له راگری نوێ كرد و هیوای سه‌ركه‌وتنی بۆ خواست.\nپاشان به‌ڕێز "د. هێمن میرانی" راگری نوێی فاكه‌ڵتی یاسا، وته‌یه‌كی پێشكه‌شكرد. له وته‌كه‌یاندا، به‌ڕێزیان تیشكی خسته سه‌ر پێشكه‌وتنه‌كانی زانكۆی سۆران و، سوپاسی سه‌رۆكایه‌تی زانكۆی كرد بۆ پێدانی ئه‌و متمانه‌یه. هه‌روه‌ها وێڕای به‌رز نرخاندنی كارووچالاكییه‌كانی راگری پێشوو و ئاڕاسته‌كردنی سوپاس و پێزانین، هیوای خواست له داهاتووشدا، بتوانن سوود له ئه‌زموون و توانسته ئه‌كادیمییه‌كانی وه‌ربگرن، تا پێكه‌وه بتوانرێ گه‌شه‌ی زیاتر به فاكه‌ڵتی یاسا و پێوه‌ندییه نێوده‌وڵه‌تییه‌كان بدرێ.\nله دوابه‌شی رێوڕه‌سمه‌كه‌دا، به‌ڕێز "د. موسڵح مسته‌فا" سه‌رۆكی زانكۆ سۆران، وته‌یه‌كی پێشكه‌شكرد. به‌ڕیز سه‌رۆكی زانكۆ له به‌شێك له وته‌كه‌یاندا، ئاماژه‌ی به‌وه كرد، كه وه‌كو زانكۆی سۆران پێمان وایه نه‌ریتێكی جوان و له‌جێیه، له دوای ده‌ستله‌كارهه‌ڵگرتن، رێز له‌و كه‌سانه بگرین، كه ئه‌رك و ماندووبوونیان كێشاوه و له ره‌وتی به‌ره‌وپێشبردنی زانكۆدا، رۆڵیان هه‌بووه. هاوكات پیرۆزبای له‌وانه‌ش بكه‌ین، كه تازه له وه‌ئه‌ستۆگرتنی ئه‌ركی نوێدا، ده‌ستبه‌كارده‌بن، تا بتوانین كه‌شێكی یارمه‌تیده‌ر بۆ گه‌شه‌سه‌ندنه به‌رده‌وامه‌كان بخوڵقێنین. هه‌ر له درێژه‌ی قسه‌كانیدا، وێڕای ئاماژه كردن به تایبه‌تمه‌ندییه‌كانی راگری پێشوو، تیشكی خست سه‌ر ئه‌وه‌ی كه به خۆشییه‌وه، له زانكۆی سۆران به‌رده‌وام ده‌بێت و سوپاس و پێزانینی خۆی له‌به‌رامبه‌ر هه‌وڵ و ماندووبوونی چوارساڵی رابردووی به‌ڕێزیان، نیشان دا. دواتر پیرۆزبایی له به‌ڕیز راگری نوێی فاكه‌ڵتی یاسا و پێوه‌ندییه نێوده‌وڵه‌تییه‌كان كرد و ئه‌وه‌ی خسته‌ڕوو، كه به سه‌رنجدان له تایبه‌تمه‌ندییه به‌رزه‌كانی به‌ڕێزیان و به پشتبه‌ستن به ئه‌زموونی رابردوو، دڵنیام له ئه‌ركه‌كه‌یدا سه‌ركه‌وتوو ده‌بێ.\nله دوا بڕگه‌شدا، سوپاس و پێزانین و دیاری سه‌رۆكایه‌تی زانكۆ، له لایه‌ن هه‌ریه‌ك له به‌ڕێزان سه‌رۆكی زانكۆ و راگری نوێی فاكه‌ڵتی یاسا و پێوه‌ندییه نێوده‌وڵه‌تییه‌كان، پێشكه‌ش به به‌رێز "د. كامه‌ران ساڵه‌یی" كرا.


سەپاندنی حوکمی چوار ساڵ زیندان بە سەر هاووڵاتییەکی شنۆیی\n21:48 - 3 بەفرانبار 2718\nئاژانسی کوردپا: دەزگایی قەزایی حکوومەتی ئێران هاووڵاتییەکی کوردی خەڵکی شاری شنۆی بە چوار ساڵ زیندان مەحکووم کرد.\nبەپێی هەواڵی گەیشتوو بە ئاژانسی هەواڵدەریی کوردپا، هاووڵاتییەکی کورد بە ناوی \_"مووسا مەحموودی\_"، تەمەن ٤٥ ساڵ، خەڵکی گوندی \_"گوندەوێڵە\_"ی شاری شنۆ لە لایەن دەزگای قەزایی حکوومەتی ئێرانەوە بە چوار ساڵ زیندان مەحکووم کرا.\nدەزگای قەزایی حکوومەتی ئێران بە تۆمەتی \_"هاوکاری لەگەڵ یەکێک لە حیزبە ئۆپۆزسیۆنە کوردییەکانی حکوومەتی ئێران\_" ئەو حوکمەی بۆ ئەو هاووڵاتییە کوردەی دەرکردووە.\nدۆسیەی ئەو هاووڵاتییە کوردە پاش ناڕەزایەتی دەربڕینی ناوبراو بۆ دادگای پێداچوونەوەی ورمێ نێردراوە.\nمووسا مەحموودی ڕۆژی چوارشەممە ٢٤ی گەلاوێژی ئەمساڵ لە لایەن هێزە ئیتلاعاتییەکانەوە دەسبەسەر کرا و دوای نزیک بە یەک مانگ دەسبەسەر کردن بە بارمتەی ٥٠٠ میلیۆنی بە شێوەی کاتی ئازاد کرابوو.\nئەو هاووڵاتییە کوردە لە ماوەی دەسبەسەر کردنیدا لە \_"مافی بوونی پارێزەر و چاوپێکەوتن لەگەڵ بنەماڵە\_" بێبەری بووه.


نهێنیی نوێ لە بارەی كۆنتڕۆڵكردنی كەركوكەوە ئاشكرا دەبێت | ئاژانس\nHome ڕاپۆرت نهێنیی نوێ لە بارەی كۆنتڕۆڵكردنی كەركوكەوە ئاشكرا دەبێت\nنهێنیی نوێ لە بارەی كۆنتڕۆڵكردنی كەركوكەوە ئاشكرا دەبێت\nپارتی بۆ نەوتی كەركوك شارەكەی لە دەست كورد كردەوە..\nعەبادی سێ جار هەرێمی ئاگادار كردووەتەوە\nنهێنیی نوێ لە بارەی هێرشی سوپای عێراق بۆ سەر كەركوك لە پاش ئەنجامدانی ڕیفراندۆم ئاشكرا دەبێت كە پێچەوانەی ئەو زنیارییانەیە كە پێشتر بڵاو كراوەتەوە، بە شێوەیەك كە ڕۆژێك بەر لە ئەنجامدانی هێرشەكە پارتی شکستی بە دەستپێشخەرییەك هێناوە بۆ ڕوونەدانی شەڕ لەو شارە لە ڕێگەی ڕادەستكردنەوەی بۆرییە نەوتییەكانی كەركوكەوە كە ئەو كات بە دەست كۆمپانیای كار گرووپەوە بووە و حەیدەر عەبادی سەرۆكوەزیرانی ئەو كاتەش سێ جار هەرێمی كوردستانی لە ئەنجامدانی هێرشەكە ئاگادار كردووەتەوە و ڕووداوەكە كتوپڕ نەبووە، ئەوە جگە لەوەی هیچ ڕێکكەوتنێك لە نێوان یەكێتیی و ئێراندا نەبووە بۆ ڕادەستكردنەوەی شارەكە وەك ئەو كات باس كراوە ئەوەش بە پێی بەدواداچوونێكی «ئاژانس» بۆ لێدوانێكی عەبادی لەسەر ئەو ڕووداوە.\nعەبادی گۆمەكەی شڵەقاند\nچاوپێكەوتنێكی حەیدەر عەبادی سەرۆكوەزیرانی پێشووی عێراق لەگەڵ كەناڵی دیجلە سەبارەت بە ڕووداوەكانی كەركوك لە ساڵی 2017 و چوونە ناوەوەی سوپای عێراق گۆمی نهێنیی ئەو ڕووداوەی شڵەقاند كە یەكەم جار بوو باس بكرێت و پێچەوانەی ئەو بۆچوونانە بوو كە پێشتر لە بارەی ئەو ڕووداوەی پاش ئەنجامدانی ڕیفراندۆم باس كرا.\nحەیدەر عەبادی كە ئەو كات فەرماندەی گشتیی هێزە چەكدارەكانی عێراقیش بوو جەخت لەوە دەكاتەوە كە چوونی هێزە سەربازی و ئەمنییەكانی عێراق بۆ ناو كەركوك هیچ ڕێكکەوتنێكی نێوان ئێران و یەكێتیی نیشتیمانیی كوردستانی لە پشتەوە نەبووە بۆ كشانەوە لە كەركوك و پڕۆسەكە عێراقی بووە.\nعەبادی ئاماژە بەوەش دەكات كە چاوەڕێیان نەدەكرد پێشمەرگە شەڕیان بەرانبەر بكات و ئامانجیان ئەوە نەبووە كە ڕووی داوە.\nوتیشی: «ئەو بەشەی یەكێتیی كە تۆمەتبار كران بەوەی خیانەتیان كردووە ئەوەی كردیان خیانەت نەبوو بەڵكو كاریان بۆ ئەوە كرد كە خوێن نەڕژێت و جەنگێكی گەورە بەرپا نەبێت».\nوەزارەتی بەرگری: هێزی ئێرانی بەشدار نەبوو\nئەگەرچی نزیكەی دوو ساڵ بەسەر ئەو ڕووداوەدا تێپەڕ بووە، بەڵام ئەوكات زۆر باس لەوە دەكرا كە هێزی سەربازیی ئێرانی بەشداریی له كۆنتڕۆڵكردنی كەركوكدا كردووە لە ڕێگەی ڕێکكەوتنی لەگەڵ یەكێتیی، بەڵام بەرپرسانی وەزارەتی بەرگری زانیاری لەسەر ئەو هێزانە دەدات كە بەشدارییان لەو ئۆپراسیۆنە سەربازییەدا كردووە.\nعەمید یەحیا ڕەسوڵ، وتەبێژی شانەی جەنگیی عێراق كە سەر بە وەزارەتی بەرگریی عێراقە بە «ئاژانس»ی وت: «ئەو هێزانەی كە ئەو كاتە چوونە ناو كەركوكەوە عێراقی بوون و هیچ هێزێكی ئێرانی بوونیان نەبووە وەك ئەوەی كە بانگەشەی بۆ دەكرێت و ئەوە ڕاست نییە».\nوتیشی: «ئەو هێزانەی بەشدار بوون لەو پڕۆسەیەدا بریتی بوون لە سوپا و پۆلیسی فیدراڵی و یەكەی بنەبڕكردنی تیرۆر و حەشدی شەعبی».\nپارتی بۆ نەوت كەركوكی تووشی ئەو دۆخە كرد\nجاسم بەیاتی نزیك لە حەیدەر عەبادی و سەركردە لە هاوپەیمانیی نەسڕ چەندین نهێنی لە بارەی دوایین ساتەكانی بەر لە هێرشكردنە سەر كەركوك ئاشكرا دەكات كە تا ئێستا باس نەكراون.\nجاسم بەیاتی بە «ئاژانس»ی وت: «چەند ڕۆژێک بەر لە ڕووداوەکەی کەرکوک پارتی دیموكراتی كوردستان پێشنیارێكی حكومەتی ناوەندی ڕەت كردووەتەوە بۆ ئەوەی بیرە نەوتییەكانی كەركوك ڕادەست بە ناوەند بكرێتەوە تاوەكو لە بەرانبەردا كەركوك بە شێوەیەكی هاوبەش لە نێوان هێزی پێشمەرگە و هێزە ئەمنییەكانی عێراق بەڕێوە ببرێت».\nوتیشی: «بەر لە ئەنجامدانی هێرش بۆ سەر كەركوك حەیدەر عەبادیی سەرۆكوەزیران سێ جار دەستپێخشەریی بۆ حكومەتی هەرێمی كوردستان كردووە بۆ ئەوەی بكشێنەوە و لەو هێرشە ئاگاداری كردوونەتەوە، بەڵام پارتی دیموكراتی كوردستان ڕەتیان كردووه‌تەوە و گوێیان پێ نەداوە».


كاندیدی كۆمه‌ڵ ڕكابه‌ری كاندیدی پارتی بۆ جێگری دووه‌می سه‌رۆكی په‌رله‌مان ده‌كات\nسه‌رۆكی په‌رله‌مانی عێراق و جێگری یه‌كه‌می هه‌ڵبژێردران، كاندیده‌كه‌ی كۆمه‌ڵی ئیسلامی ڕكابه‌ری كاندیدی پارتی ده‌كات بۆ پۆستی جێگری دووه‌می سه‌رۆكی په‌رله‌مان.\nئه‌مڕۆ ئه‌نجوومه‌نی نوێنه‌رانی عێراق بۆ هه‌ڵبژاردنی ده‌سته‌ی سه‌رۆكایه‌تیی ئه‌نجوومه‌نه‌كه كۆبووه‌وه.\nله پرۆسه‌یه‌كی نهێنیی ده‌نگداندا محه‌مه‌د حه‌لبووسی، كاندیدی هاوپه‌یمانیی میحوه‌ری وه‌ته‌نی سوننه‌كان، توانیی زۆرینه‌ی ده‌نگی په‌رله‌مانتاران به‌ده‌ست بهێنێت و به سه‌رۆكی ئه‌نجوومه‌نی نوێنه‌رانی عێراق هه‌ڵبژێردرا.\nحه‌لبووسی توانیی له كۆی 289 ده‌نگ، 169 ده‌نگ به‌ده‌ست بهێنێت، هه‌ریه‌ك له ڕكابه‌ره‌كانی خالید عوبێدی وه‌زیری پێشووی به‌رگریی عێراق 89 ده‌نگ و ئوسامه نوجێفی جێگری سه‌ركۆماری عێراق ته‌نها 19 ده‌نگی به‌ده‌ست هێنا.\nهه‌روه‌ها پرۆسه‌ی هه‌ڵبژاردن بۆ جێگری یه‌كه‌می سه‌رۆكی ئه‌نجوومه‌نی نوێنه‌رانی عێراق به‌ڕێوه‌چوو كه هه‌ریه‌ك له حه‌سه‌ن كه‌ریم و عالیه ئه‌مارا خۆیان بۆ ئه‌و پۆسته كاندید كرد، تێیدا حه‌سه‌ن كه‌ریم له هاوپه‌یمانیی سائیروون زۆرینه‌ی ده‌نگه‌كانی بۆ ئه‌و پۆسته به‌ده‌ست هێنا.\nبۆ جێگری دووه‌می سه‌رۆكی ئه‌نجوومه‌نی نوێنه‌رانی عێراقیش كه پشكی كورده، هه‌ریه‌ك له ئه‌حمه‌د حاجی ڕه‌شید له فراكسیۆنی كۆمه‌ڵی ئیسلامی، به‌شیر حه‌داد له فراكسیۆنی پارتی، د. موسه‌ننا ئه‌مین له فراكسیۆنی یه‌كگرتوو، كاندید بوون بۆ ئه‌و پۆسته.\nله قۆناغی یه‌كه‌می هه‌ڵبژاردنه‌كه‌دا به‌شیر حه‌داد 152 ده‌نگ و ئه‌حمه‌د حاجی ڕه‌شید 45 ده‌نگ و د. موسه‌ننا 22 ده‌نگی به‌ده‌ست هێنا، به‌و شێوه‌یه‌ش هیچ كام له كاندیده‌كان ده‌نگی پێویستی نه‌هێنا كه په‌نجا زائید یه‌كه.\nبڕیاره هه‌ر ئه‌مشه‌و قۆناغی دووه‌می هه‌ڵبژاردن بۆ پۆستی جێگری دووه‌می سه‌رۆكی ئه‌نجوومه‌نی نوێنه‌رانی عێراق به‌ڕێوه‌بچێت، كه تێیدا كاندیده‌كه‌ی كۆمه‌ڵی ئیسلامی وه‌كو تاكه ڕكابه‌ری كاندیده‌كه‌ی پارتی ماوه‌ته‌وه.\n2739 جار خوێندراوەتەوە


04:13 - 21/09/2020\nگیراوه‌یه‌كى گیایى هیواى بۆ له‌ناوبردنى كۆرۆنا دروستكردووه\nگیراوه‌یه‌كى گیایى له مه‌ده‌غەشقه‌ر، هیوایه‌كى نوێى دروستكردووه بۆ رووبه‌ڕووبوونه‌وه‌ى كۆرۆنا له‌رێگه‌ى چاره‌سه‌رى كلاسیكییه‌وه، خواردنه‌وه‌كه له چه‌ند رووه‌كێك پێكدێت دیارترینیان ته‌رخونه، سێ قۆناغى تاقیكردنه‌وه‌ى بڕیوه‌و له‌سه‌ر زۆر كه‌س تاقیكراوه‌ته‌وه‌و سه‌لامه‌ت بووه.\nرێکخراوی تەندروستی جیهانیی بڕیاریدا بە تاقیکردنەوەی چارەسەرێکی گیایی ئەفریقی بۆ ڤایرۆسی کۆرۆنا، رێکخراوەکە جەخت لە سەلامەتی و چالاکی چارەسەرەکە دەکاتەوە.\nرێكخراوه‌كه له روونكردنه‌وه‌یه‌كدا رایگه‌یاندووه، به دڵنیاییه‌وه هه‌ر چاره‌سه‌رێكى كلاسیكى سه‌لامه‌تیى و چالاكییه‌كه‌ى بسه‌لمێندرێت له چاره‌سه‌رى نه‌خۆشیى، ده‌كرێت په‌له بكرێت له دروستكردنیدا.\nهه‌روه‌ها ده‌ڵێت، ته‌نها پێوه‌ر بۆ سه‌لامه‌تى چاره‌سه‌رى كلاسیكى و راده‌ى چالاكییه‌كه‌ى، تاقیكردنه‌وه‌ى زانستیى ورده.\nماوه‌یه‌ك پێش ئێستا له مه‌ده‌غه‌شقه‌ر، چاره‌سه‌رێكى ده‌رمانیى گیایى به‌كارهێندرا به‌رپرسانى وڵات گوتیان، ئه‌مه چاره‌سه‌رى ڤایرۆسى كۆرۆنایه، سه‌ره‌ڕاى ئه‌وه‌ى تاقیكردنه‌وه‌ى له‌سه‌ر نه‌كرابوو، له‌گه‌ڵ ئه‌وه‌شدا رێكخراوى ته‌ندروستى جیهانى هۆشدارى دابوو له‌هه‌ر چاره‌سه‌رێك كه پابه‌ند نه‌بێت بۆ تاقیكردنه‌وه.\nرێكخراوه‌كه ده‌ڵێت، ئه‌وان جه‌خت له تاقیكردنه‌وه‌ى زانستى له‌سه‌ر هه‌ر چاره‌سه‌رێك ده‌كه‌نه‌وه، تا زانایان له ئه‌فریقا بتوانن تاقیكردنه‌وه‌ى پزیشكى و شیكاریى گونجاو له‌سه‌ر چاره‌سه‌رەکە ئه‌نجام بده‌ن.\nئه‌م هه‌نگاوه نوێیه له ئه‌فریقاوه دواى ئه‌وه دێت، ژماره‌ى توشبووانى كۆرۆنا له‌سه‌ر ئاستى جیهان، ٣٠ملیۆن كه‌سى تێپه‌ڕاندا، تا ئێستا ٩٥٧هه‌زار توشبووى ڤایرۆسه‌كه مردوون.\nله سه‌رتاسه‌رى جیهان ١٤٠ ڤاكسینى جیاواز دژى ڤایرۆسى كۆرۆناى نوێ، له‌ژێر تاقیكردنه‌وه‌دان، ده‌یان ڤاكسینیان گه‌یشتووه به قۆناغى تاقیكردنه‌وه‌ى پزیشكیى له‌سه‌ر مرۆڤ.\nهاوكات له‌گه‌ڵ هه‌وڵه هه‌مه‌لایه‌نه‌كان به دروستكردنى ڤاكسین، ره‌زامه‌ندى درا كه تاقیكردنه‌وه‌ى قۆناغى سێیه‌مى چاره‌سه‌ره كلاسیكییه ئه‌فریقییه‌كه ده‌ستپێبكات.\nلیژنه‌یه‌ك له زاناكان، كه رێكخراوى ته‌ندروستى جیهانیى دروستیكردووه، له‌گه‌ڵ ناوه‌ندى ئه‌فریقى بۆ كۆنتڕۆڵكردنى نه‌خۆشییه‌كان و خۆپاراستن، لەگەڵ لیژنه‌ى یه‌كێتى ئه‌وروپا بۆ كارووبارى كۆمه‌ڵایه‌تى، بڕیاریان له باره‌ى تاقیكردنه‌وه‌و ورده‌كارییه‌كانى چاره‌سه‌ره‌كه‌وه داوه.\nله‌ماوه‌ى قۆناغى سێیه‌مى تاقیكردنه‌وه‌كه‌دا راده‌ى چالاكبوونى چاره‌سه‌ره‌كه تاقیكرایه‌وه، بۆ ئه‌وه‌ش ژماره‌یه‌كى زۆر له خه‌ڵك تاقییان كرده‌وه‌و چاره‌سه‌ره‌كه سه‌لامه‌ت بووه.\nسه‌رۆكى لیژنه‌كه موتلا لیبولا غیلبرت كه مامۆستاى زانكۆیه ده‌ڵێت، هه‌ندێك به‌ڵگه‌یان له خۆگرتووه، كه به‌ڵگه‌ى پزیشكى په‌سه‌ندكراوى جیهانین له‌سه‌ر چالاكیى چاره‌سه‌ره گیاییه‌كه بۆ چاره‌سه‌رى ڤایرۆسى كۆرۆنا، بێ ئه‌وه‌ى سه‌لامه‌تى نه‌خۆشه‌كه رووبه‌ڕووى هیچ مه‌ترسییه‌ك ببێته‌وه.\nلاى خۆیه‌وه، برۆسبه‌ر توموسیمى له رێكخراوى ته‌ندروستى جیهانیى جه‌ختیكرده‌وه له‌سه‌ر به‌هێزكردنى سیسته‌مى ته‌ندروستیى و خێراكردنى لێكۆڵینه‌وه‌كان و به‌رنامه‌ى گه‌شه‌پێدان، بۆ هه‌رچى زووه گه‌یشتن به چاره‌سه‌ر كلاسیكییه‌كان.\nله مانگى نیسانى رابردوو، سه‌رۆكى مه‌ده‌غه‌شقه‌ر ئه‌ندریه راجولینا پێشنیارى خواردنه‌وه‌یه‌كى كرد به‌ناوى"كوفید-تورغانكس"، رایگه‌یاند، ئه‌و خورادنه‌وه‌یه هێز ده‌به‌خشێت به نه‌خۆشه‌كان و به‌كارهێنه‌ره‌كه‌ى ده‌پارێزێت له نه‌خۆشى هاوكات نه‌خۆشه‌كان چاره‌سه‌ر ده‌كات.\nراجولینیا سووره له‌سه‌ر ئاماده‌كارییه‌كانى بۆ چاره‌سه‌ره‌كە و به‌رده‌وامبوونى رێوشوێنه‌كانى تاقیكردنه‌وه، ئه‌گه‌رچى له وڵاته‌كه‌ى تا ئێستا ١٥ هه‌زار و ٩٢٥ حاڵه‌تى ڤایرۆسى كۆرۆنا تۆماركراوه‌و ٢١٦ كه‌س مردوون به ڤایرۆسه‌كه.\nئه‌م خواردنه‌وه كه بڕیاره ره‌وانه‌ى ده‌یان وڵاتى ئه‌فریقى بكرێت، پێك دێت له چه‌ند رووه‌كێكى تایبه‌ت له مه‌ده‌غه‌شقه‌ر، دیارترینیان رووه‌كى ته‌رخونه، كه چالاكییه‌كه‌ى دژى مه‌لاریا سه‌لماوه، په‌یمانگاى توێژینه‌وه‌ى جێبه‌جێكاریى له مەدە‌غه‌شقه‌ر ئاماده‌كردنیى ئه‌م گیراوه‌یه له ئه‌ستۆ ده‌گرێت.\nتوموسیمى ده‌ڵێت، ئه‌وان له‌رێگه‌ى مونته‌داى ئه‌فریقى بۆ رێكخستنى پێكوته، پاشكۆى رێكخراوى ته‌ندروستى جیهانیى، هه‌ڵسه‌نگاندن ده‌كه‌ن بۆ چاره‌سه‌ره‌كه‌و بڕیارى كۆتایى له‌باره‌وه ده‌ده‌ن له ماوه‌یه‌ك كه‌متر نه‌بێت له ٦٠ رۆژ.


11/07/2020 856 جار خوێندراوه‌ته‌وه\nئەمیر عەبدولمونعیم ساعیدی شارەزای ئەمنی عێراقی، هۆشداری دەدات لەوەی سوپای توركیا زیاتر بێتە قووڵایی خاكی هەرێمی كوردستان و دواتر بەرەو هەردوو شاری كەركوك و موسڵ جوڵە بكات.\nئەو دەڵێت: توركیا بوونی پارتی كرێكارانی كوردستانی كردۆتە بیانوو بۆ جێبەجێكردنی پلانەكانی و هاتنەناوەوەی خاكی عێراق.\nساعیدی لەبەشێكی تری قسەكانیدا ئاماژەی بۆ ئەوە كردووە، كە هێرشە بەردەوامەكانی توركیا بۆ سەر هەندێك ناوچەی هەرێمی كوردستان و نەینەوا، دەچێتە چوارچێوەی پلانی ئەو وڵاتە بۆ ئاوارەكردنی خەڵكەكەی و زیاتر هاتنەناوەوە بۆ ناو خاكی عێراق.\nئەو پسپۆڕە ئەمنییە عێراقییە وایدەبینێت، توركیا بوونی پارتی كرێكارانی كوردستانی كردووەتە بیانوو بۆ هێرشەكانی بۆسەر هەندێك لە ناوچەكانی هەرێم، بەڵام لەراستیدا پلانی توركیا داگیركردنی ناوچەیەكی زیاتری خاكی عێراقە .\nئەو روونیشیكردووەتەوە، كە ئەنقەرە بیر لە داگیركردنی موسڵ و كەركوك دەكاتەوە و بۆ ئەوەش پشت بەهەندێك لە رێكەوتننامە نیودەوڵەتییەكان دەبەستێت تا بتوانێت دەست بەسەر ئەو پارێزگایانەدا بگرێت، ئەوەش لەكاتێكدایە، كە ئەو وڵاتە بەهێز و جبەخانەیەكی گەورەوە بەرەو سوریا لیبیا دەچێت تا لەڕووی سەربازییەوە دەست بەسەر هەندێك لە خاكی ئەو وڵاتانەشدا بگرێت.\nلە رۆژی ١٥/٦/٢٠٢٠، وەزارەتی بەرگریی توركیا ئۆپەراسیۆنێكی ئاسمانی بەناوی "چڕنووكی هەڵۆ" بۆ سەر پێگەكانی پەكەكە لە باشووری كوردستان دەستپێكرد، كە ناوچەكانی شنگال، قەرەچووخ، قەندیل، زاپ، ئاڤاشین، باسیان و خواكوڕكیان گرتەوە، دوو رۆژ دواتریش ئۆپەراسیۆنێكی زەمینی بەناوی "چڕنووكی پڵنگ" لە ناوچەی حەفتانین لە سنووری زاخۆ دەستپێكرد و تا ئێستاش بەردەوامە.\nبەقسەی بەرپرسانی ناوچەكە سوپای توركیا دەستی بەسەر زیاتر لە ٣٥٠ كیلۆمەتری خاكی ناوچەكەدا گرتووە و دەیان گوندیش لەترسی شەر و بۆردوومانی فرۆكەكان چۆڵ كراون.


خۆبەڕێوەبەریی شەنگال و ئاشوورییەکان گفتوگۆی کاری هاوبەش دەکەن – کوردی – RojNews.News\n28/11/2020 - 6:51:35 pm\nئیدارەی خۆبەڕێوەبەریی شەنگال و نوێنەری کلد و ئاشوورییەکانی دەشتی نەینەوا کۆبوونەوە و هەردوولا جگە لە ڕەتکردنەوەی ڕێککەوتنی هەولێر و بەغدا لەسەر شەنگال، گفتوگۆیان دەربارەی کاری هاوبەش کرد.\nئەمڕۆ شاندێکی خۆبەڕێوەبەریی دیموکراتیی شەنگال و پارتی ئازادی و دیموکراسیی ئێزدیی-پادێ لە نوێنەرایەتیی سلێمانی پادێ پێشوازییان لە شاندێکی یەکێتی بێس نەهرەینی نیشتمانیی کرد، کە پارتێکی سریانی و کلد و ئاشوورییەکانی دەشتی موسڵن.\nیوسف یەعقوب، سەرۆکی یەکێتی بێس نەهرەینی نیشتمانیی لە لێدوانێکدا بۆ ڕۆژنیوز ڕایگەیاند: لەگەڵ پادێ جەختمان لەسەر کاری هاوبەش کردەوە لەپێناو بەدەستهێنانی مافی هەموو پێکهاتەکان.\nجەختیشیکردەوە: هەر بڕیارێک لە ناوچەکانی ماددەی ١٤٠دا بدرێت ئەگەر ڕەزامەندیی پێکهاتەکانی ئەو ناوچانەی لەسەر نەبێت قبوڵ ناکرێت، ئێمە لەگەڵ مافەکانی ئێزدییەکان و هەموو پێکهاتەکانین، پێویستە مافەکانیان بۆ دابین بکرێت.\nهاوکت فیکرەت دیگرە، هاوسەرۆکی ئەنجومەنی خۆبەڕێوەبەریی شەنگال لە ئەوروپا بە ڕۆژنیوزی ڕاگەیاند: بەشێکی گفتوگۆکانمان تایبەتبوون بە بڕیاری ساڵی ٢٠١٦ی پەرلەمانی یەکێتی ئەوروپا تایبەت بە دروستکردنی ئیدارەی خۆسەر بۆ ئێزدییەکان و سریانی و کلد و ئاشوورییەکانی دەشتی موسڵ، ئەمڕۆ نەخشەڕێیەکمان دیارییکرد و لە داهاتوودا بە فراوانی گفتوگۆی لەسەر دەکرێت.\nوتیشی: ڕێککەوتنی هەولێر و بەغدا بێڕێزییە بە ئێزدییەکان و پێکهاتەکانی دیکەی ناوچەکە، بڕیارێکی یاسایی نییە، لەگەڵ شاندەکەشدا بڕیارمانداوە کاری هاوبەش بکەن لەپێناو شکستهێنانی ئەو ڕێککەوتنە.


رۆژنامه‌وانی – دادگای تێهەڵچونەوەی سلێمانی میدیاكان ئاگادار دەكاتەوە\nدادگای تێهەڵچونەوەی سلێمانی میدیاكان ئاگادار دەكاتەوە\nDec 27, 2018 رۆژنامه‌وانى هه‌واڵ لێدوان نووسین ناچالاککراوە لە دادگای تێهەڵچونەوەی سلێمانی میدیاكان ئاگادار دەكاتەوە\nسەرۆكایەتی دادگای تێهەڵچونەوەی ناوچەی سلێمانی، لە راگەیەندراوێكیدا ئاشكرایكردووە، بەناوی راگەیاندن و میدیاوە دەستوەردانێكی نادروست لە كاروباری دادگاكان دەكرێت و رەوتی لێكۆڵینەوە و دادگاییەكان لەبەرچاوی خەڵك دەشێوێنرێن.\nبەگوێرەی راگەیاندراوێكی سەرۆكایەتی دادگای تێهەڵچونەوەی ناوچەی سلێمانی، كە ئەمڕۆ 27ی 12ی 2018، لە ماڵپەڕی دادگای سلێمانی بڵاوكراوەتەوە، تێیدا هاتووە “وەك تێبینی دەكرێت ماوەیەكە بەناوی راگەیاندن و میدیاوە دەستوەردانێكی نادروست لە كاروباری دادگاكان دەكرێت و رەوتی لێكۆڵینەوە و دادگاییەكان لەبەرچاوی خەڵك دەشێوێنرێن، تۆمەتبار بە تاوانبار لەقەڵەم دەدرێت و خەڵك دادگایی دەكرێت و حوكم دەدرێت بەسەریدا، بێئەوەی هێشتا دادگا كەیسەكەی یەكلاكردبێتەوە و تاوانباری و بێتاوانی لایەنەكانی سەلماندبێت.\nدادگای تێهەڵچونەوەی داوای لە سەرجەم دەزگا میدیاییەكان كردووە، دەست لەو كارە “ناشیاوە” هەڵگرن و میدیا نەكەنە شوێنێك بۆ تێكدانی شیرازەی خێزان و پشێوی كۆمەڵایەتی و نابووتكردنی یاساو دادپەروەری و وەلانانی رۆڵ و ئەركی دادگاكان.\nهەروەها باس لەوەشكراوە “با میدیا ئەركی راستەقینەی خۆی ببینێت لە بڵاوكردنەوەی رۆشنبیری و پێدانی زانیاری و هەواڵی دروست بە هاووڵاتیان و دووركەوتنەوە لە ناوزڕاندن و تۆمەتباركردن و لەكەداركردنی ناوو ناوبانگی كەسەكان و دەزگاكان، كە ئەو جۆرە كارانە دەچێتە خانەی تاوان و لێپێچینەوەی یاسایی هەڵدەگرن.\nدادگای تێهەڵچونەوەی ناوچەی سلێمانی، لە راگەیاندراوەكەیدا پەیامێكیشی ئاراستەی هاوڵاتیان كردووەو داوای لێكردوون باوەڕ بەو جۆرە میدیایانە نەكەن و دوای مەرامەكانیان نەكەون و لەوە تێبگەن كە یەكلاكردنەوەی كێشەكان و تاوانباركردن و دەرخستنی بێتاوانی ئیشی دادگایە و میدیاكان و تۆڕە كۆمەڵایەتییەكان شوێنی ئەو كارانە نین.\nهەموولایەكی دڵنیاكردۆتەوە كە دادگاكان رۆڵی پیشەییانەی خۆیان دەگێڕن و دوور لە هەڵچوون و سۆز، بەپێی یاسا بەركارەكان، دوای لێكۆڵینەوەی ورد و گەیشتن بە ڕاستی ڕووداوەكان، دۆسیەكان یەكلا دەكاتەوە.\nMay 08, 2020 لێدوان نووسین ناچالاککراوە لە قەرەقۆزه‌كانی میدیا\nMay 06, 2020 لێدوان نووسین ناچالاککراوە لە شێوه‌ی داڕشتنى راپۆرتی رۆژنامه‌وانی\nMay 06, 2020 لێدوان نووسین ناچالاککراوە لە قۆناغه‌كانی ئاماده‌كردنی راپۆرتی رۆژنامه‌وانی\nجۆره‌كانی راپۆرتی رۆژنامه‌وانی\nMay 06, 2020 لێدوان نووسین ناچالاککراوە لە جۆره‌كانی راپۆرتی رۆژنامه‌وانی\nMay 06, 2020 لێدوان نووسین ناچالاککراوە لە رایگشتی ئەليكترۆنی ودەرکەوتەکانی\nFeb 18, 2020 لێدوان نووسین ناچالاککراوە لە هه‌موو كه‌ناڵه‌كانی ئێستا كاریگه‌ری یه‌ك رادیۆی سه‌رده‌می شاخیان نیه\nMay 06, 2020 لێدوان نووسین ناچالاککراوە لە راپۆرتی رۆژنامه‌وانی\nزیاتر غەدر لە رۆژنامەنووس و دەزگاکانی راگەیاندنی کوردی مەکەن\nApr 22, 2020 لێدوان نووسین ناچالاککراوە لە زیاتر غەدر لە رۆژنامەنووس و دەزگاکانی راگەیاندنی کوردی مەکەن\nرۆژنامه‌گه‌ریی وه‌رزشیی كوردستان چی كردووه؟\nApr 22, 2020 لێدوان نووسین ناچالاککراوە لە رۆژنامه‌گه‌ریی وه‌رزشیی كوردستان چی كردووه؟\nتروسكه سادقی: رۆڵی ژن له بواری میدیاییدا لاوازه\nApr 16, 2020 لێدوان نووسین ناچالاککراوە لە تروسكه سادقی: رۆڵی ژن له بواری میدیاییدا لاوازه\nتوێژینەوەیەکی نوێی میدیایی: بۆ ده‌ستكه‌وتنی زانیاری له...\nApr 16, 2020 لێدوان نووسین ناچالاککراوە لە توێژینەوەیەکی نوێی میدیایی: بۆ ده‌ستكه‌وتنی زانیاری له باره‌ی كۆرۆنا وه‌رگران زۆرتر پشتیان به “هه‌واڵی به‌په‌له” به‌ستووه\nدیوه‌کەی دیکەى دۆسییه‌ی مسته‌فا سه‌لیمی\nApr 14, 2020 لێدوان نووسین ناچالاککراوە لە دیوه‌کەی دیکەى دۆسییه‌ی مسته‌فا سه‌لیمی\nبه سه‌به‌ته‌یه‌ك خواردن و وێنه‌كانتان سه‌ركزی خه‌ڵك...\nApr 12, 2020 لێدوان نووسین ناچالاککراوە لە به سه‌به‌ته‌یه‌ك خواردن و وێنه‌كانتان سه‌ركزی خه‌ڵك مه‌كڕن و شكۆی هه‌ژاران مه‌شكێنن


Home›هەواڵ›کوردستان›کشتوکاڵی هەرێم: ناتوانرێت قەرەبووی سوتانی شاخی گۆیژە بکرێتەوە\nوتەبێژی وەزارەتی كشتوكاڵ و سەرچاوەكانی ئاو ئاماژە بەوەدەكات: لە شاخی گۆیژە نزیکەی 300 دۆنم زەوی سوتاوە، ئەوەی لە شاخی گۆیژە ڕوویدا كارەساتێك بوو قەرەبووكردنەوەی مەحاڵە.\nحسێن حەمە كەریم، وتەبێژی وەزارەتی كشتوكاڵ و سەرچاوەكانی ئاو بە SNNی راگەیاند: سوتانی دارستانی شاخی گۆیژە بە مانای سوتاندنی دیارترین و جوانترین شوێنی دیاری سلێمانی دێت، لە ئەنجامی كەمتەرخەمی و نەبوونی هیچ تیمێكی تایبەت بە پاراستنی دارستانەكان ئەو ئاگرە كەوتووەتەوە.\nئاماژەی بەوەشكرد: پرۆژەی دارستانی شاخی گۆیژە لە ساڵانی 1940 بەدواوە كاری تێدا دەكرێت داری وای تێدا سوتاوە تەمەنی زیاد لە 60 ساڵ دەبێت، لە رابردوودا زیاد لە 500 كەس چاودێری و سەرپەرشتیاری ئەم پرۆژە ستراتیژیەیان دەكرد، بەڵام لە ئێستادا ئەو ڕووبەرە زۆرە كە بەهەزاران دۆنم دەبێت تەنها حەوت كەسی بۆ داناوە بۆ سەر پەرشتی و چاودێریكردنی كە ئەمە ژمارەیەكی زۆر كەمە و هیچیان پێناكرێت.\nوتەبێژەكەی وەزارەتی كشتوكاڵ و سەرچاوەكانی ئاور ئەوەشی خستەڕوو، بەفەرمانی وەزیری كشتوكاڵ لیژنەیەكی تایبەتمان پێكهێناوە بۆ خەمڵاندنی زیانەكان و لە لێكۆڵینەوە سەرەتاییەكانیشدا دەركەوتووە كە نزیكەی 300 دۆنم لەو دارستانە سوتاوە، ئێمە هەموو هەوڵێكمان دەدەین بۆ دووبارە سەوزكردەوەی شاخی گۆیژە.\nبەپێی لێکۆڵینەوەکانی پۆلیس و وەرگرتنی وتەی شایەتحاڵەکان، هۆکاری ئاگرکەوتنەوەکەی شاخی گۆیژە بەهۆی کەمتەرخەمی سێ گەنجەوە بووە کە نێرگەلەیان کێشاوە و پشکۆی نێرگەلەکە بووەتە هۆکاری ئەو کارەساتە


دۆزینەوەی سەرچاوە: "نیکۆڵۆ پاگەنینی" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nFerdinando Paer، Alessandro Rolla، Gasparo Ghiretti، Rodolphe Kreutzer\nمافەکانی لەبەرگرتنەوە بەسەرچوون، مافەکانی لەبەرگرتنەوە بەسەرچوون\nلەساڵانی دواتردا، پەگەنینی گەڕایەوە بۆ گەشتکردن بە ناوچەکانی دەوروبەری پارما و جەنەوادا. ھەرچەندە زۆر ناسراو بوو لەلایەن جەماوەری خۆماڵییەوە، بەڵام ھێشتا زۆر ناودار نەبوو لە ئەورووپادا. یەکەمین دەرچوونی بۆ گەشت کۆنسێرتێک بوو لە ١٨١٣ دا لە لا سکالا لە میلان. کۆنسێرتەکە سەرکەوتنێکی گەورە بوو، و وەک دەرەنجامێک پەگەنینی ھەوڵیدەدا سەرنجی خەڵکێکی زۆرتر لە بەناوبانگان و دیارەکان، ھەندێک لە پارێزگارکاران، و سەراپای مۆزیکناسان لە ئەوروپادا. یەکەمین ڕووبەڕووبوونەوەکانی لەگەڵ چارڵز ڤیلیپ لافۆنت و لویس سپۆر دا ڕکابەرییەکی بەھێزی دروستکرد. چالاکییەکانی دەربارەی کۆنسێرتکردن، لە ناو ئیتاڵیادا بۆ ماوەی چەند ساڵێکی کەم، سنووردار بوو.\nکۆتایییەکانی کارکردن و تێکچوونی تەندرووستی[دەستکاری]\nساڵانی کۆتایی، مردن، و ناشتن[دەستکاری]\nپەیوەندییە تاکەکەسیی و پرۆڤێشناڵییەکان[دەستکاری]\nوەرگیراو لە «https://ckb.wikipedia.org/w/index.php?title=نیکۆڵۆ_پاگەنینی&oldid=921255»\nئەو ژەنیارانەی لە یەک ئامێر زۆرتریان ژەنیوە\nتواناکان لە کەمانچەژەنیندا\nئەم پەڕەیە دواجار لە ٢٠:٣٢ی ٢١ی شوباتی ٢٠٢٢ نوێ کراوەتەوە.


مووشه‌کی ئێس ۳۰۰ له سووریا که‌وتووه‌ته کار - Mehr News Agency\n6 reşemiyê 2019 - 14:35\nNews Code 24839\nبه ڕاپۆرتی ئاژانسی مێهر له هائارتز، مێدیا ئیسڕائیلییه‌کان به بڵاو کردنه‌وه چه‌ند وێنه‌یه‌کی ئاسمانی ئاماژه‌یان داوه که سیستمی دژه مووشه‌کی ئێس ۳۰۰ی ڕووسیا له شاری مه‌سیافی سووریا که‌وتووه‌ته حاڵه‌تی ئاماده باشی و کار کردن.\nئه‌م وێنانه نیشانی ده‌دات که ۳ بنکه له چاو بنکه‌ی سیستمی دژه مووشه‌کی ئێس ۳۰۰ له حاڵه‌تی بێ ئیشیه‌وه بۆ حاڵه‌تی کار کردن و ئاماده‌باش گۆڕدراون، ئه‌مه یه‌که‌م جاره که له ساڵی ۲۰۱۸وه که ئه‌م سیستمه له سووریا جێگیر کرا، ده‌که‌ونه حاڵه‌تی ئاماده‌باشی بۆ لێدانی مووشه‌که‌کان له ئاسمانی سووریا.\nشاره‌زایانی سه‌ربازی له سه‌ر ئه‌م بڕوایه‌ن که ئه‌مه نیشان ده‌دات که هێزی سه‌ربازی سووریا بووژاوه‌ته‌وه و پێشکه‌وتنی باشی به ده‌ست هێناوه.\nبه‌م حاڵه‌شه‌وه، به‌رپرسانی سه‌ربازی ئیسڕائیل پاگه‌نده‌یان کرد که هێزی ئاسمانی ئه‌م ڕژیمه ده‌توانێت له حاڵه‌تی پێویست سووریا بۆردمان بکات و ئامانجه‌کانی بپێکێت.\nشایانی باسه که ساڵی ۲۰۱۸، هێزه‌کانی سووریا له کاردانه‌وه به هێرشێکی ئاسمانی ئیسڕائیل، فڕۆکه‌یه‌کی ڕووسیایان کرده ئامانج، مسکۆ ڕایگه‌یاند که به مه‌به‌ستی پشتیوانی له ئاسمانی سووریا سیستمی دژه مووشه‌کی ئێس ۳۰۰ له‌م وڵاته جێگیر ده‌که‌ن.


◄ النتيجة: توجد 197 سجل، صفحة 1 من 20 عدد السجلات في صفحة: 🗐 1 🗐 5 🗐 10 🗐 25 🗐 50 🗐 100\n🏰 ئادار الأماکن\n📅 وقت التدوين Jul 4 2019 6:52PM\n👁 تمت مشاهدة هذا السجل 286 مرة\nیەکێکە لە گەڕەکەکانی شارۆچکەی زاخۆ سەر بە پارێزگای [ المزيد... 👁] ✖ ✖ ✖ 0 76 ✔ 86% ✍ ج.ع.ئـ. 4-7-2019 18:52:45\n🏰 ئاراس الأماکن\nیەکێکە لە گەڕەکەکانی شارۆچکەی زاخۆ سەر بە پارێزگای [ المزيد... 👁] ✖ ✖ ✖ 0 76 ✔ 86% ✍ ج.ع.ئـ. 4-7-2019 18:52:43\n🏰 ئاری الأماکن\nیەکێکە لە گەڕەکەکانی شارۆچکەی زاخۆ سەر بە پارێزگای [ المزيد... 👁] ✖ ✖ ✖ 0 76 ✔ 86% ✍ ج.ع.ئـ. 4-7-2019 18:52:49\n👩 ئارەزوو قوربانی دەستی کلتور و تۆڕە کۆمەڵایەتییەکان قضايا المرأة\n📅 وقت التدوين Sep 15 2019 10:32PM\n👁 تمت مشاهدة هذا السجل 271 مرة\nکات دووی پاش نیوەڕۆ بوو بەدەم دروست کردنی قاوەیەکە [ المزيد... 👁] ✖ ✖ ✖ 0 1 ✔ 94% ✍ ج.ع.ئـ. 15-9-2019 22:32:24\n🏰 ئاشتی 2 الأماکن\n🏰 ئاشتی چەمی الأماکن\n🏰 ئاشتی الأماکن\n📅 وقت التدوين Jul 3 2019 9:04PM\nیەکێک لە گەڕەکەکانی شارۆچکەی ڕانیە سەر بە پارێزگای [ المزيد... 👁] ✖ ✖ ✖ 0 3 ✔ 78% ✍ ج.ع.ئـ. 3-7-2019 21:04:41\n🏰 ئامەد الأماکن\n👁 تمت مشاهدة هذا السجل 272 مرة\nیەکێکە لە گەڕەکەکانی شارۆچکەی زاخۆ سەر بە پارێزگای [ المزيد... 👁] ✖ ✖ ✖ 0 76 ✔ 86% ✍ ج.ع.ئـ. 4-7-2019 18:52:46\n🏰 ئاوارەکان الأماکن\n📅 وقت التدوين Jul 3 2019 8:28PM\nیەکێک لە گەڕەکەکانی قەزای کەلار سەر بە پارێزگای سل [ المزيد... 👁] ✖ ✖ ✖ 0 2 ✔ 80% ✍ ج.ع.ئـ. 3-7-2019 20:28:44\n🏰 ئاڵا الأماکن


"بۆ هەر بابەتێك پەیوەندیی بە كوردەوە هەبێت وڵاتانی ناوچەكە و جیهان حیساب بۆ پێگەی سەرۆك بارزانی دەكەن"\nشوان به‌رزنجی 12/06/2019 - 16:26 بڵاوکراوەتەوە لە ڕاپۆرت\nمەسعود حەیدەر، راوێژكاری سەرۆك مەسعود بارزانی، لە گفتوگۆیەكی تایبەتی (باس)دا، چەندین پرسی گرنگ دەخاتە ڕوو. رای دەگەیەنێت، سەرۆك بارزانی مەرجەعی 40 ملیۆن كوردە. ئەوەش دەخاتە ڕوو، كابینەی تازە سەبارەت بە دۆسێی ئابووری لەگەڵ بەغدا گفتوگۆ دەكات و چارەسەری كێشەكان دەكات.\nسەرەتا ئاماژەی بەوە دا، سەرۆك مەسعود بارزانی، مەرجەعی گەلی كوردستانە، گوتی: "تاوەكوو مام جەلال و كاك نەوشیروان هەبوون، تا ڕادەیەك هەماهەنگیكردن بۆ پرسە نیشتمانی و نەتەوەییەكان لەگەڵ سەرۆک مەسعود بارزانی هەبوو، ئێستا جەنابی سەرۆك بارزانی واجیهەی كوردە بۆ ئاستی عێراق و هەرێمی و نێودەوڵەتی، هەموو سەركردە عێراقییەكان دووپاتیان كردووەتەوە، سەرۆك بارزانی تەنیا مەرجەعی كورد نییە لە هەرێمی كوردستان، بەڵكوو مەرجەعی پارچەكانی تری كوردستانیشە".\nئەو زیاتر گوتیشی: "سەرۆك بارزانی رەمزێكی مێژوویی گەورەیە، بۆ هەر بابەتێك پەیوەندیی بە كوردەوە هەبێت، ئەوا وڵاتانی ناوچەكە و جیهان حیساب بۆ پێگەی سەرۆك بارزانی دەكەن، بە سۆزەوە قسە ناكەم و ئەوەی دەیڵێم واقیعە، سەرۆك بارزانی مەرجەعی 40 ملیۆن كوردە".\nئەو، كە پێشووتر پەرلەمانتاری بزووتنەوەی گۆڕان بووە لە پەرلەمانی عێراق، باس لە رووداوێك دەكات، كە هەندێك پەرلەمانتاری عەرەب هێرشیان كردووەتە سەر سەرۆك بارزانی، لەوبارەیەوە دەڵێت: "لە ساڵی 2016 نێوان هەرێم و بەغدا لەوپەڕی خراپیدا بوو، نێوانی لایەنە سیاسییەكانی كوردستانیش بەتایبەت پارتی و گۆڕان زۆر خراپ بوو، لە كۆبوونەوەیەكی لیژنەی دارایی پەرلەمانی عێراق، چەند پەرلەمانتارێكی عەرەب هێرشیان كردە سەر کەسایەتیی سەرۆك بارزانی، بە ئازایەتیی نازانم، بەڵكوو وەكوو ئەركێكی نیشتمانی وەڵامی ئەوانەم دایەوە و هەڵسامە سەر پێ و بەتووڕەیی پێم گوتن، جارێكی تر قسە لەسەر رەمز و مەرجەعەكانی ئێمە بكەن، ئێمەش قسە لەسەر مەرجەعەكانی ئێوە دەكەین".\nزیاتر گوتیشی: "كاك مەسعود بارزانی ئێستا چەتری نیشتمانی و نەتەوەیی گەلی كوردستانە، پێویستە هەموومان شانازیی پێوەی بكەین، بۆ موجامەلەش ئەو قسانە ناكەم، چونكە سەرۆك بازرانی پێویستی بە موجامەلەی كەس نییە".\nئەو هاتە سەر پەیوەندییەكانی هەولێر و بەغدا و روونیشی كردەوە، كێشەكانی هەرێمی كوردستان و عێراق كێشەی جەوهەرین و پەیوەندیی بە تێڕوانینی سیاسی ئیدارەدانی دەوڵەتی عێراقەوە هەیە، گوتیشی: "ئەو بنەمایەی لەدوای رووخانی رژێمی سەدام پێكهاتەكانی عێراق لەسەری رێك كەوتن و دەستووریش لەسەر ئەو بنەمایە نووسرایەوە، پاشگەزبوونەوەیەكی تێدایە، زیاتر ئەوانەی حوكمڕانن لە عێراق باوەڕیان بە حكوومەتی مەركەزی هەیە، بڕوایان بە پێكەوەژیان و پێكەوە ئیدارەدان و بنەماكانی دەستوور نییە، بۆیە كێشەكان پێویستیان بە چارەسەری جەوهەری هەیە".\nزیاتر گوتیشی: "دوای سەردانی سەرۆك بارزانی لە ساڵی رابردوو بۆ بەغدا، كە منیش لە هەموو كۆبوونەوەكان بەشدار بووم، سەركردەكانی عێراق لەو كۆبوونەوانە ئەوەیان دووپات كردەوە لە چەند ساڵی رابردوودا هەڵەی گەورەیان كردووە لە ئیدارەدانی دەوڵەت و پێداچوونەوە دەكەن، ئێستا خۆشبەختانە یەكێك لە ئەنجامەكانی سەردانی سەرۆك بارزانی و هەوڵی فڕاكسیۆنە كوردستانییەكان، بەشێك لە مووچەی فەرمانبەرانی كوردستان لە بەغداوە دێت، خودی سەرۆك وەزیرانی عێراق تێڕوانینی باشی هەیە، بەڵام دۆسێی ئابووری كە پشكی هەرێمە، كە دارایی و ئیستیحقاقاتی سیادیی كوردە لە دەوڵەتی عێراقدا، لەوانە قەرزەكان و پڕۆژەكان، كە عێراق سوودی لێ وەردەگرێت و هەرێم سوودمەند نییە لێی، بۆیە دەبێت هەموو ئەو دۆسێیانە چارەسەر بكرێن".\nمەسعود حەیدەر لەبارەی دۆسێی نەوت دەڵێت: "بە نوێنەرایەتیی جەنابی سەرۆك بارزانی چووینە بەغدا و لەگەڵ سەركردەكانی عێراق و لیژنەی دارایی كۆبووینەوە و قسەمان كرد، هەرێم 5 ساڵ بودجەی بڕدراوە و شەڕی داعشی لەسەر بووە و ئابڵووقەی ئابووریی لەسەر بووە و شایستەی دارایی كۆمپانیا نەوتییەكانی لەسەرە، بۆیە پێیوستە ساڵی 2019 وەكوو قۆناخێكی ئینتیقالی سەیر بكرێت، هەرێم نەوتی خۆی بفرۆشێت مووچەی پێ تەواو بكات و پڕۆژەكان تەواو بكات و پارەی كۆمپانیا نەوتییەكان و قەرزەكان بداتەوە، دوای پێكهێنانی كابینەی تازە، ئەوكات دۆسێی ئابووری بەتەواوی لەگەڵ بەغدا گفتوگۆی لەسەر بكرێت و چارەسەرێكی گونجاوی بۆ بدۆزرێتەوە".\nمەسعود حەیدەر دەڵێ بەغدا رازییە لەسەر ئەوەی ساڵی 2019 بەم جۆرە بێت و هەرێمی كوردستان نەوتی خۆی بفرۆشێت: "كابینەی حكوومەتی هەرێم كە بەم نزیكانە پێكدێت، پێویستی بە 3 مانگ هەیە بۆ ئەوەی هەرێم دیراسەی تەواوی دۆسێی ئابووری بكات لەگەڵ بەغدا، هەوڵ دەدرێت لە كۆتایی ساڵ لەسەر دۆسێی نەوت و دۆسێی ئابووری تێگەیشتن لەگەڵ بەغدا دروست بكرێت و رێككەوتنی لەسەر بكرێت".\nمەسعود حەیدەر باس لەوە دەكات، هەرێمی كوردستان پێویستی بە چەند ملیار دۆلار هەیە، بۆ ئەوەی دۆخی قورسی سەرشانی تێبپەڕێنێت، گوتیشی: "بۆ ئەوەی ئیدارەدانێكی ئاسایی لە هەرێمی كوردستان هەبێت، حكوومەت ساڵانە پێویستی بە 13 ملیار دۆلار هەیە، بۆ ئەوەی مووچە بدرێت و پڕۆژەكانیش وەگەڕ بخرێنەوە و ئیشوكارەكانی تریش بەئاسایی بڕۆنە پێشەوە".\nراشی دەگەیەنێت، كابینەی داهاتوو بە تێڕوانینێكی جیاوازی ئابووری و سیاسی و ئیداری كار دەكات: "مەسەلەی ئابووری تەنیا بە حكوومەت چارەسەر ناكرێت، بەڵكوو پێویستی بە دۆزینەوەی هەلی كارە لە كەرتی تایبەت و زیاتر ببووژێتەوە، ساڵانە هەرێمی كوردستان پێویستی بە 25 بۆ 40 هەزار هەلی كاری تازە هەیە، بۆ ئەوەی بتوانێت گەنجان و دەرچووان بخرێنە سەر كار، ئەوە بە حكوومەت ناكرێت، بەڵكوو زۆر سێكتەری وەكوو كشتوكاڵ و پیشەسازی و پڕۆژەی بچووك و بازرگانی هەیە دەبێت ببووژێنەوە و بەگەڕ بخرێنەوە، ئەوەش پێیوستی بە پلان و هەماهەنگی هەیە".


نەتەوەی دیموکرات …… مامۆستا ئیبراهیم : چاوی گەل\nئەم دەستەواژەیە چەمکێکی فەلسەفیەو بەڕێز ئۆچالان . وەک سیستمێکی سیاسی بۆ پێکەوەژیانی گەلان بەئاشتی و دیموکراتی ،ئازادی ،یەکسانی داد پەروەری .ئافراندویەتی . ئەم چەمکە فەلسەفیە . زهنیەتی کۆمەڵگە ، بۆ پێکەوە ژیان و یەکتر قبوڵ کردن دەگۆڕێت .تا زهنیەت واتە بیرکردنەوەی مێشکی مرۆڤ ،ئەخلاق و هەڵوێستی بەئاراستەی دیموکراسی نەگۆڕێت کۆمەڵگە ناتوانێت ن فەلسەفەی نەتەوەی دیموکرات قبوڵ بکات .\nنەتەوەی دیموکرات فکرە ،فەلسەفەیە ،مۆراڵە ، ئەقڵە زانستە ،پەروەردەیە .\nیەکێتی نێوان جیاوازیەکانە .نەک سڕینەوەی جیاوازیەکان . هەر گروپێکی کۆمەڵایەتی دەتوانێت بەجیاوازیەکانی خۆیەوە بژی . بەناسنامەو کەلتوری خۆیەوە . هیچ گروپێکی ڕەگەزی ناچار بەگۆڕینی زمان ،ڕەگەز،ئاین ،مەزهەب ،کەلتور ، ناکرێت . لەڕێگەی قانون یاخود بەبەکارهێنانی هێزی سەربازی یاخود پۆلیس و ئاسایش .سەپاندنی یەک زمانی کارێکی قێزەون و نادیموکراتیەو بێزاری و هەژاری کۆمەڵگە دەخوڵقێنێت .فرە ڕەنگی و بیرو ڕای جیاواز و لێبوردەیی دەبێتە هۆی دەوڵەمەندی و لەسیما گرنگەکانی کۆمەڵگەی نەتەوەی دیموکراتە . بیری پاشڤەڕۆی ناسیۆنالیزم و سەپاندنی ،یەک نەتەوە ،یەک زمان،یەک ئا ڵا،یەک ئاین و یەک مەزهەب . ئەخلاق و سیمای سیاسی دەوڵەت نەتەوەیە .لەناو کۆمەڵگەی نەتەوەی دیموکرات ، شوێنێک بۆ ئەم چەمکە دژە مرۆڤایەتیانە بوونی نییە .سیستمی سیاسی خۆبەڕێوەبەری دیموکراتی نا ناوەند گەرا دەخوڵقێنێت . ودەبێتە شوێنی بەڕێوەبردنی کارو باری گەلان بەشێوازێکی دیموکراتیانە . بەهەموو جیاوازیەجۆراو جۆرەکانیانەوە .هەر پێکهاتەیەکی ڕەگەزی و ئاینی چەند کەم بێت لەڕوی ژمارەوە . مافی سیاسی و دیموکراتیانەی خۆی هەیە و پارێزراوە .دور لەوەی ببێت بەکۆیلەو پاشکۆی هیچ پێکهاتەیەکی تری ئاینی و ڕەگەزی لەخۆی گەورەتر. نەک وەک تورکمان و ئاسوری وکلدانەکانی باشوری کوردستان کە نوێنەرایەتی گەلانی خۆیان نا کە ن .بەڵکو ناچار کراون بۆ بەرژەوەندی حیزبی پارتی کار بکەن لەپەرلەمان دا .وەک کورد بیر بکەنەوە نەک وەک نوێنەری گەلانی خۆیان . لەنەتەوەی دیموکرات دا گەلان نوێنەری خۆیانن نەهیچ کەس و حیزبێکی تر .\nهەموو ئاین و ئاینزایەک ڕێز لێگیراوە کەم بن یازۆر هیچیان بەسەر ئەویتریا ن ناسەپێنرێت . دیموکراسیەتی ڕاستەقینە پێکەوەژیانی گەلان بەئاشتی ،دور لەشەڕانگێزی و قۆرخکاری و دەسەڵات خوازی و خۆسەپاندن فەراهەم دەبێت.نەتەوەی دیموکرات بۆخۆی دژ بە سیستمی دەسەڵات خوازیە . خۆسەری دیموکراتی و کۆنفیدرالیزمی دیموکراتی بۆ گەلان بەبنەما دەگرێت . چەمکی نەتەوەی دیموکرات ، ئێستا لەڕۆژئاڤای کوردستان و باکوری سوریا بە پراکتیکی لەقۆناغی جێبەجێ کردندایە . لەسەرتا خواری هەموو جیهان هێشتا ئەم داهێنانه فەلسەفیە نەگەشتووە پێیان . بەو هیوایەی لەباکوری سوریاو ڕۆژئاڤاوە وەک نمونەیەکی باڵای پێکەوەژیانی ئاشتیانەی گەلان و پێکهاتە ئاینیەکان بە ڕۆژهەڵاتی ناوین دا بڵاو ببێتەوە .چونکە بەهۆی چەمکی دەوڵەت نەتەوە ی خۆسەپێنەری دەسەڵات خواز ی قۆرخکار . زیاترلەسەد ساڵە گەلانی ڕۆژهەڵاتی ناوین لەناوشەڕو خوێن ڕشتن و کاول کاری و تێک دانی ژینگە و ئاوارەیی دان . گەلی کورد لەم سەد ساڵەی ڕابردوو پشکی شێری لەنەهامەتی و کارەسات و دابەش کردنی خاکەکەی و خوێن ڕشتن بەرکەوتووە . لەسەر دەستی دەوڵەت نەتەوەکانی جیهان و ناوچەکە . بۆیە کورد ئێستا لەڕۆژئاڤای کوردستان و باکوری سوریاوە کار بۆ گۆڕینی ئەوسیستمە ، سەپێنراوە شکست خواردووە خوێناویە ، ناسیونالیزمە دژبە مرۆڤایەتی و زیندەوەران و دژبەژینگەیە دەکات لەڕۆژهەڵاتی ناوین . تائێستا بەسەرکەوتویی هەنگاو بۆ پێشەوە دەنێت ،بۆ گۆڕینی زهنیەت و بیر کردنەوە سەقەتەکانی کۆمەڵگە جیاوازە ئەتنیکی ئاینیەکان . کورد پێشە نگایەتی ئەوگۆڕینە زهنیە دەکات لەخۆیەوە دەستی پێکردووە بەرلەهەرکەس کورد بیری خۆی گۆڕیووە نوێبونەوەی فکری و فەلسەفی لە مێشکی خۆیدا ئەنجام داوە.\nگەلان ،دەتوانن لە ناو سیستمی نەتەوەی دیموکرات بەئاشتی و ئازادی و دیموکراتی . لەناوژینگەیەکی پاک و تەندروست پێکەوە بژین.\nدور لەدوژمنایەتی و خوێن ڕشتن . لەنەتەوەی دیموکرات دا پێکەوە بەهاوبە شی و هاوکاری یەکتر . کارکردەکرێت بۆ پێش خستن و گەشەی کۆمەڵگەو ژینگەکەی . ڕێز گرتن لەسروشت ئاوو خاکو هەوا. کشتوکاڵ و پیشەسازی ژینگە دۆست و ئاژەڵداری ئابوری کۆمیناڵ بنەمای کۆمەڵگەیەکی تەندروستە . هەربۆیە نەتەوەی دیموکرات کۆمەڵگە بەبنەما دەگرێت نەک تاک . دەر مانی دەردی هەموو کێشە سیاسی ، سەربازی ئابوری ، کۆمەڵایەتی ، ڕەگەزی ، جێندەری ، ئاینی و مەزهەبی ، ژینگەیی کۆمەڵگە جیاوازەکان دەکات .ژن لەنەتەوەی دیموکرات دا لەهەمو جومگەکانی خۆبەڕێوەبەرێتی دیموکراتی وکۆمەڵگەی مەدەنی و یەکە سەربازیەکان بوونی هەیە. بەڕێژەیەکی یەکسان لەگەڵ پیاو. ژنۆلۆژی (زانستی ژن ناسی ) لەنەتەوەی دیموکرات گرنگی و بایەخی زۆر پێ دەدرێت .چونکە لەجیهان بەگشتی و لەڕۆژهەڵاتی ناوین بەتایبەتی مافەکانی ژن بەشێوازێکی خراپ پێشێل کراوە .بۆیەژن جێگای شیاوی خۆی هەیە . مافە زەوتکراوەکانی بۆ دەگەڕێتەوە . ژن شکۆی نەتەوەی دیموکراتە . بۆیە هەمیشە بەڕێزەوە تەماشا دەکرێت .بێ ڕێزی بەرامبەر ژن بێ ڕێزیە بەرامبەر بەتەوای کۆمەڵگە . قبوڵ ناکرێت و بەیاسا مافەکانی دەپارێزرێت . دەستورێکی دیموکراتی بۆ پێکەوەژیان ی گەلان بە بەشداری هەموو چین و توێژو پێکهاتە جیاوازەکان دەنوسرێت . دەخرێتە دەنگدانەوە لەلایەن گەلانی ناوچەکە دەنگی پێ دەدرێت . نەتەوەی دیموکرات لەڕوی پاراستنەوە بەرگری ڕەوا بەبنەما دەگرێت. هێزێکی شەڕانگێز و هێرش بەر نیە .\nلەکاتێکدا هێرشی بکەنە سەری بەئیرادەیەکی مەزنەوە بەرگری دەکات . تەسلیم بوون لەبەرنامەی دا نیە .


پتر لە 70% ی جادەكانی شاری “كامیاران” قیرتاو نەكراون – زاگرۆس پۆست\nماڵەوە / کوردستان / پتر لە 70% ی جادەكانی شاری “كامیاران” قیرتاو نەكراون\nپتر لە 70% ی جادەكانی شاری “كامیاران” قیرتاو نەكراون\nشه‌ممه 13 كانونی یه‌كه‌م 2014\tکوردستان, هەواڵ 60 جار خوێنراوه‌ته‌وه\nلە كۆی هەموو جادەی لادێیەكانی سەر بە شاری “كامیاران” تەنیا 28%یان قیرتاو كراون و ئەم رێژەیە لە بەراوەرد لەگەڵ نێوەنجی گشتیی قیرتاو كردنی جادەكان لە ئێران زۆر لە خوارەوەیە.\nبە پێی راپۆرتی گەیشتوو بە “زاگرۆس پۆست”، جادەی ئاواییەكانی سەر بە شاری “كامیاران” 932 كیلۆمتر راگەیەندراوە، كە لە كۆی ئەو رێژەیە 378 كیلۆمتریان رێگای “خاكی” 293 كیلۆمتر شن ڕێژی و 261 كیلۆمتریش كە بەرامبەرە لەگەڵ 28% ی ئەو جادانە، قیرتاو كراون.\nسەرچاوەكانی ئاگادار لە ئیدارەی رێگاوبانی شاری كامیاران رایانگەیاندووە، كە بۆ قیرتاو كردنی 200 كیلۆمتر لە رێگای ئاواییەكانی سەر بەو شارە گرێبەست واژۆ كراوە، بەڵام هەتا ئێستا تەنیا 30 كیلۆمتریان قیرتاو كراون.\nئاواییەكانی سەر بە شاری كامیاران كێشەی زۆریان هەیە و لە پێدانی خزمەتگوزاریی بێبەرین و بە چەشنێ دەتوانین بڵێین، تاكوو ئێستا 301 ئاوایی سەر بەو شارە لە هەبوونی لوولەكێشی گازی سروشتی بێبەشن و لایەنە پەیوەندیدارەكانی كۆماری ئیسلامی هیچ ئاوڕێك لە بارودۆخی ئەو ئاواییانە نادەنەوە.\nمحمود صالحی فعال کارگری اهل سقز با دریافت ابلاغیه ای به بازپرسی دادسرای عمومی و …


200 ملیارەكە بەردەوام دەبێت - تۆڕی میدیایی خەڵک\nخەڵك لەبەڕێوەبەرایەتی ئاوی سلێمانیی هۆشداری دەداتە هاووڵاتیان لەبارەی بەستنی ئاو و دەڵێت پێویستە پێوەری ئاو داپۆشن بۆئەوەی نەبێتە شكاندنی. لەبەڕێوەبەرایەتی ئاوی سلێمانی داوا دەكات ئاو نەڕێژنە كۆڵان و شەقامەكان چونكە دەبێتە بەفیڕۆدانی ئاوو بەهۆی نزمی پلەی گەرماوە دەبێتە بەستنی شەقام و كارەساتی ئوتومبێل و ڕوداوی دڵتەزێنی لێ دەكەوێتەوە . داواش دەكات دەزولەیەك ئاو بكرێتەوە بۆئەوەی نەبێتە بەستنی بۆری ئاو. رونیشیكردەوە، لە بەستنی بۆری ئاودا كەمێك ئاوی گەرم بكەن بە بەلوعەو بۆریەكاندا بۆئەوەی نەبێتە شكاندنیان.\n200 ملیارەكە بەردەوام دەبێت\nزانیاری نوێ هات\nهەواڵ بڵاوکراوەتەوە: 30/12/2021\nكاندیدێكی دەرچووی پەڕلەمانی عێراق ڕایدەگەیەنێت، پۆستەكانی كورد لە بەغدا لە (سەرۆككۆمار و جێگری سەرۆكی ئەنجومەنی نوێنەران و جێگری سەرۆك وەزیران و وەزیرە كوردەكان) لای ئێمە گرنگە كەسەكان كورد بن و كاربكەن بەدروستی بەرژوەندییەكانی هەرێم و خەڵكەكەی بپارێزن.\nناردنی 200 ملیار بۆ مووچەی فەرمانبەران بەپێی ڕێكەوتنێكی نێوان حكومەتی هەرێم و بەغدایە و لە ئێستادا ناردنی ئەو بڕە پارەیە كەوتووەتە مەترسییەوە و بووەتە هۆی دروستبوونی دڵەڕاوكێ لەنێو مووچەخۆرانی هەرێم.\nجەمال كۆچەر كاندیدی دەرچووی پەڕلەمانی عێراق لە هەژماری خۆی بڵاویكردەوە، 200 ملیارەكەی بەغدا كە بۆ مووچەی فەرمانبەران دەنێردرێت، بە ڕێكەوتن ناردوویەتی بۆ هەرێم و دەبێت بەردەوام بن، چونكە پەیوەستە بە مووچەی فەرمانبەران نەك بۆ بابەتەكانی دیكە.\nدەشڵێت”لە زۆر جێگا وتوومانە پێشبینی هاتنی 200 ملیارەكە زۆرترە لە ڕاگرتنی، چونكە بابەتی قووتی خەڵكە، دەستبردن بۆ ڕاگرتنی، عەیبداری و شەرمەزارییە جا هەر كەس بیكات، هیچ لایەنێكی سیاسیش ناخوازێت لەمكاتەی دانوستاندنەكاندا بۆ پێكهێنانی حكومەتی نوێ عێراق دووبەرەكی لەگەڵ كوردەكان دەستپێبكەنەوە و بڕیاری ڕاگرتنی پارەكە بدەن”.\nئەمڕۆ ساڵوەگەری لە سێدارەدانی سەدام حوسێنە\nدوکاندارانی سلێمانی پەنا بۆ خۆپیشاندان دەبەن\nداوا لە سەرۆكی داواكاری گشتی دەكرێت سكاڵا لەسەر حكومەت تۆمار بكات\nخەڵك ئەندامێكی داواكاری گشتی ڕایدەگەیەنێت:"داوا لە سەرۆكی داواكاری گشتی دەكەین لەبەرامبەر لێبڕین و دواكەوتنی مووچە سكاڵا تۆمار بكات". (زیاتر…)\nسەركردەیەكی ڕەوتی سەدر بۆ (خەڵك): نابێت هەموان بەشداربن لە حكومەتدا\nخەڵك- ئەندامێكی دەستەی سیاسی ڕەوتی سەدر دەڵێت، نابێت هەموان بەشداربن لە حكومەتی داهاتوودا و دەبێت لایەنێك ڕۆڵی چاودێری و لێپرسینەوە ببینێت و لایەنێكیش…\nوتەبێژی حكومەت: كێشەی كۆكردنەوەی داهات لە سلێمانی چارەسەر كراوە\nخەڵك- وتەبێژی حكومەتی هەرێمی كوردستان ئاشكرای دەكات، هەندێك پەڕلەمانتار بە هەڵە یەك دوو مانگ بەراورد دەكەن و ئەوەش یاسایی نییە و دەشڵێت: "دوای…\nبڕیارێك بۆ مووچەی كارمەندانی تەندروستی دەركرا\nخەڵك- وەزیری تەندروستی حكومەتی هەرێمی كوردستان "سوپاس و پێزانین" ئاڕاستەی بەشێكی كارمەندان و فەرمانبەرانی تەندروستی دەكات و بەهۆیەوە مانگێك سەرمووچەیان…\nپرۆژەكانی سلێمانی قوربانی دەستی دووئیدارەیین\nخەڵك-تەنیا هەورامی ئەندامێكی ئەنجومەنی پارێزگای سلێمانی ڕایدەگەیەنێت، پڕۆژەكانی سلێمانی بێ خاوەنن و دڵسۆزمان نییە تاكو لەناو حكومەت وەزارەتەكان…\nبانكی ناوەندی داوا لە حكومەت دەكات بەشەخۆراكی مانگانە باش بكات\nخەڵك- بانكی ناوەندی عیراق، داوا لە حكومەت دەكات بەشە خۆراكی مانگانەی هاووڵاتیان باش بكات، بەپێویستیشی زانی پشتیوانی لە كەرتەكانی پیشەسازی و كشتوكاڵی…\nخەڵك لەبەڕێوەبەرایەتی ئاوی سلێمانیی هۆشداری دەداتە هاووڵاتیان لەبارەی بەستنی ئاو…\nخەڵك شرۆڤەكارێكی سیاسی دەڵێت رێككەوتنی سەدر و سووننە و بەشێكی كورد مەترسی…\nئه‌رشیفه‌کان مانگێک دیاری بکه كانونی دووه‌م 2022 (831) كانونی یه‌كه‌م 2021 (1511) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1454) كانونی یه‌كه‌م 2020 (61)\nنەسر: عەبادی دەبێتە سەرۆكی حكومەتی داهاتووی عیراق\n10 تشرینی دووهەم 2021 4.20 pm\nخەڵك- فەلاح خەفاجی، سەركردە لە هاوپەیمانی نەسر ڕایدەگەیەنێت، حەیدەر عەبادی سەرۆكی هاوپەیمانییەكەی تائێستاش…\n“حكومەتی عێراق 200 ملیارەكەی بڕی”\n22 کانونی یەکەم 2021 8.54 am\nخەڵك- بریكاری پێشووی وەزارەتی دارایی و ئابوری عیراق ڕایدەگەیەنێت، ئەمە كۆتا مانگی ناردنی 200 ملیارەكە بوو و بەغدا…\nبەرهەم ساڵح و مستەفا كازمی: دەبێت دەسەڵاتی دەوڵەت پتەوبكرێت\n23 کانونی یەکەم 2021 3.45 pm\nخەڵك- بەرهەم ساڵح سەرۆك كۆماری عێراق و مستەفا كازمی سەرۆك وەزیران، لە كۆبوونەوەیەكی نێوانیان جەخت لەسەر پاراستنی…


كوردە قاچاغچییەكان بەدو كاتژمێرو حەوت هەزار پاوەند دەتگەیەننە بەریتانیا\nئا: كاوە ڕەش، بەریتانیا\n لەڕاپۆرتێكی بەدواداچونی نهێنی‌و  ڕۆژنامەوانیدا لەسەر تۆڕی قاچاغچییەكانی نێوان فەڕەنساو بەریتانیا، قاچاغچییە كوردەكانبەهاوكاری دەڵاڵەكانی پەیدا كردنی كۆچبەری نایاسایی دەڵێن "شانازی دەكەین كە بەدو كاتژمێرو بڕی حەوت هەزار پاوەند، بەبەلەم هەر نەفەرێك لەفەڕەنساوە بۆ بەریتانیا، دەپەڕێنینەوە".\nبەگوتەی قاچاغچییەكان، پاسەوانانی سنورپارێزی فەڕەنسا لەكەنارە ئاوییەكانی سەرسنور، هاوكاریان دەكات و چاوپۆشی دەكات لەكاتی پەڕینەوەی كۆچبەرە نایاساییەكان بۆ بەریتانیا.\nپەیامنێری LBC كەبەنهینی بەدواداچونێیكی لەسەر قاچاغچیەكان لەبەندەرەكانی كاڵاس و دانكیغ ی سەرسنوری فەڕەنسا كردوە، مامەڵەلەگەڵ یەكێك لەقاچاخچیەكان دەكات كەناوی فارۆقە. پەیامنێرەكە لەبەرامبەر فارۆق دانیشتوە كەلەناو چادرێكی بچوكدا ڕووبەڕوی یەكدی قسەدەكەن لەسەر چۆنیەتی پەڕینەوەی كۆچبەرە نایاساییەكان.\nپەیامنێرەكە كەوەك كۆچبەر خۆی ناساندوە، بەفارۆقی قاچاغچی دەڵێ "چەند كەسێكت بۆ دێنم بۆم بگەیەنە بەریتانیا"، ئەویش دەڵێ "بۆ هەركۆچبەرێك بڕی ٧هەزار پاوەنددەدەیی و دەبێ پێشەكی پێنج سەد بۆ هەزار پاوەند بخەوێنی لاییەكێك لەو شوێنانەی كەلەبەریتانیا بۆت دیاریدەكەین، كەگەیشتنە جێ دەبێ بڕی پارەكە بەتەواوی بدەی".\nفارۆق دەڵێ"تۆ نەفەرەكان بێنە لای من دواتر كوردە قاچاغچییەكان دێین بەسەیارەدەیانگوازنەوە نزیك كەنارە ئاوییەكان، بەبەلامی چوب و بەدوو كاتژمێر دەگەنە كەنارە ئاوییەكانی بەریتانیا".\nبەگوتەی فارۆق، لەكاتی ئاشكرابوون پۆلیس و پاسەوانانی سنور پارێزی فەڕەنسا، زۆربەی جار چاوپۆشی دەكەن و تەنانەت دەڵێن بای بای!\n فاروقی قاچاغچی دڵنیایی دەدات هەركە گەیشتنە سنوری بەریتانیا، پۆلیس ڕاستەوخۆ دەتگریت و دوای٢٤ كاتژمێر دەتگوازنەوە بۆ هۆتێل، لەوێش دەتوانی بێیە دەرەوەو هەڵبێت.\nفارۆق كەلەناو چادرێكی بچوكدا قسە بۆپەیامنێرەكە دەكاو دەڵێ "شەوانە نزیكەی ٢٠ تا ٣٠ یان٤٠ بۆ ٥٠ نەفەربەڕێ دەكەم، كەهەموو شتێك ئامادەكرا، كوردەكان دێن بەسەیارە دەیانبەنە جێگای دیاری كراو، كەسواری بەلەمەكانیان كردن، بەرەو بەریتانیا دەڕۆن ناگەڕێنەوە هەرچیەكیش ڕووبدات.\nفارۆق دوو ناونیشانی دانانی پارە لەشارەكانی بێرمینگهام و لەندەن دەدات بەپەیامنێرەكە، كەوەك كۆچبەر خۆی ناساندوە. پێشەكەی هەزار پاوەند و دواتر بڕی شەش هەزاری دیكە دەبێ بدەی كەگەیشتی.\nبەپێی تێگەیشتنی ڕۆژنامەوانەكە، قاچاغچییەكان بەرچاویان تەنگە، فشار دەخەنە سەر كۆچبەرەكان بەوەی دەیانترسێنن كەدەبێ پارەی زۆر بدەن بۆ ئەوەی زوو بپەڕنەوە بۆ بەریتانیا، چونكە سەرما دابێت ڕێگای ئاویی نامێنێت، هەروەها دەبێ پێش ئەوەی بەریتانیا لەیەكییەتی ئەوروپا جیا ببێتەوە، خۆیان بگەیننەئەوێ، دەنا چارەنوسیان نادیار دەبێت، یاخود كامپەكان بەتەواوی دادەخەن.


زیندانییەکی کورد، بە دانانی بارمتەی ١ میلیارد و ٧٥٠ میلیۆن تەمەنی ئازاد کرا\n14:46 - 12 جۆزەردان 2719\nئاژانسی کوردپا: زیندانییەکی سیاسیی کورد، خەڵکی شاری بۆکان، بە دانانی بارمتەی قورس لە زیندانی ناوەندیی شاری ورمێ، ئازاد کرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی شەممە، ١١ی جۆزەردان، \_"مستەفا مستەفەوی\_"، زیندانیی سیاسیی کوردی خەڵکی شاری بۆکان، پاش ٦ مانگ زیندانیبوون لە زیندانی ناوەندیی شاری ورمێ، بە دانانی بارمتەی ١ میلیارد و ٧٥٠ میلیۆن تەمەنی، ئازاد کرا.\nئەم زیندانییە سیاسییە کوردە، مانگی سەرماوەزی ساڵی ٩٧، لە شاری بۆکاندا لە لایەن هێزە ئیتلاعاتییەکانەوە بە تۆمەتی هاوکاری لەگەڵ یەکێک لە حیزبە کوردییەکانی ئۆپۆزسیۆنی حکوومەتی ئێران، دەسبەسەر کرا.\nئەم هاووڵاتییە کوردە، پاش دەسبەسەربوون، بۆ ماوەی ٢٧ ڕۆژ لە ژووری تاکەکەسیدا بووە و دواتر بۆ بەندی ٣ و ٤ و دواتر بۆ بەندی ١٢ی زیندانییانی سیاسیی زیندانی ورمێ، ڕاگوێزرابوو.\nئەم زیندانییە سیاسییە کوردە، لە ڕێکەوتی ٧ی ڕێبەندانی ساڵی ڕابردوودا، بۆ لێکۆڵینەوە، ڕەوانەی گرتنگەی ئیدارەی ئیتلاعات کرا و پاش ٨٢ لێکۆڵینەوە، دووبارە بۆ زیندانی ناوەندیی ورمێ، ڕاگوێزرا.


عوسمان ئۆجه‌لان: ماوه‌ى چوار ساڵه په‌كه‌كه به سه‌رۆكایه‌تییه‌كى ساخته به‌ڕێوه ده‌چێ\n"سه‌رۆك بارزانى بۆ پرۆسه‌ى ئاشتى له باكوورى كوردستان رۆڵێكى باشی گێڕاوه و ده‌گێڕێت"\nئازاد مەحمود 16/05/2019 - 13:44 بڵاوکراوەتەوە لە ڕاپۆرت\nعوسمان ئۆجه‌لان، سیاسه‌تمه‌دارى دیاری باكوورى كوردستان و برای عەبدوڵا ئۆجەلان، له‌م دیمانه‌یه‌ی (باس)دا، باس له‌دوایین دیداری نێوان عه‌بدوڵا ئۆجه‌لان، رێبه‌رى ده‌ستگیركراوى پارتی كرێكارانی كوردستان (په‌كه‌كه) و پارێزه‌ره‌كانى ده‌كات، هه‌روه‌ها كۆمه‌ڵێك نهێنیی ناو په‌كه‌كه ئاشكرا ده‌كات، ده‌شڵێت: "سه‌رۆك بارزانى، بۆ پرۆسه‌ى ئاشتى له باكوورى كوردستان، رۆڵێكى باشی گێڕاوه و ده‌گێڕێت و له كوێ پێویست بوو هه‌ڵوێستی نه‌ته‌وه‌یی خۆی ده‌نوێنێ و رۆڵی ده‌بێت بۆ ده‌ستپێكردنه‌وه‌ى پرۆسه‌ى ئاشتى له باكوور".\nله دەستپێكدا له‌باره‌ى پرسیارى ئه‌وه‌ى كه خوێندنه‌وه‌تان چییه بۆ ناوه‌ڕۆكى په‌یامه‌كه‌ى رێبه‌رى زیندانیكراوى په‌كه‌كه عه‌بدوڵا ئۆجه‌لان، كه دواى هه‌شت ساڵ له رێگه‌نه‌دان به چاوپێكه‌وتن له‌گه‌ڵ پارێزه‌ره‌كانى، دواجار چاوى به پارێزه‌ركه‌كانى كه‌وت و په‌یامێكى بڵاو كرده‌وه، عوسمان ئۆجه‌لان، گوتی: ”ئه‌و چاوپێكه‌وتنه له‌كاتێكی تایبه‌تدا له‌نێوان ئۆجه‌لان (ئاپۆ) و پارێزه‌ره‌كانی ئه‌نجام درا، وه‌ك ده‌زانرێت توركیا بۆ ماوه‌ى هه‌شت ساڵ بوو چاوپێكه‌وتنی نێوان ئۆجه‌لان و پارێزه‌ره‌كانى ڕاگرتبوو، چه‌ندین جار پارێزران و كه‌سوكارمان له توركیا داواى دیدارى ئۆجه‌لانیان ده‌كرد، به‌ڵام ڕێگه‌یان نه‌ده‌دا، ئه‌وه‌ش دیار بوو كه ده‌وڵه‌تى توركیا ده‌یخواست ئۆجه‌لان بێ ده‌نگ بكات و گورزى دژوار به‌ر بزاوتى كورد له باكوور بدات، هه‌شت ساڵی رابردوو توركیا له‌نێو شه‌ڕى هه‌مه‌لایه‌نه‌دا بوو له‌گه‌ڵ كورددا و كۆمارى توركیا ده‌ستپێشخه‌ر بووه بۆ شه‌ڕه‌كان، توركیا له‌و باوه‌ڕه‌دا بوو كه ئه‌گه‌ر په‌یوه‌ندییه‌كان له‌گه‌ڵ ئۆجه‌لان ببڕێت، ئه‌وا بزاوتى كورد تێك ده‌دات و شه‌ڕێكى یه‌كلایه‌نانه‌ی به‌رپا كرد و كوردیش له به‌رخۆداندا بوو. خه‌ڵك له باكوور گرێدراوى دۆزى ڕه‌واى خۆیه‌تى و كوردان بێ ناوبه‌ر و به فیداكارى به‌رده‌وام بوون له كارى خۆیان و به سه‌ربازى و دیبلۆماسی و به هه‌موو شێوه‌یه‌ك خۆڕاگرییه‌ك له‌لایه‌ن كوردانه‌وه به‌رامبه‌ر فشاره‌كانى توركیا به‌رده‌وام بوو، بۆیه له ئه‌نجامدا توركیا بینی سه‌ركه‌وتوو نابێت و شه‌ڕیش هیچ كات چاره‌سه‌ری ناهێنێ و هه‌رچی فشار هه‌یه بیكات، كورد خۆڕاگر ده‌بن“.\nڕاشی گه‌یاند: ”بۆ هه‌موو لایه‌ك سه‌لمێندراوه. ئیدى كورد كوردى پێشووتر نییه، ئه‌و كورده نییه كه به‌زۆردارى سه‌رى خۆی بچه‌مێنێ، نا، به‌ڵكوو كورد سه‌رى خۆیان بۆ نه‌یارانیان ناچه‌مێنن و كورد به فكرى نوێوه به‌رده‌وامی به خۆڕاگرى ده‌دات، توركیا ئێستا ده‌یه‌وێت ده‌ستبه‌ردارى سیاسه‌تى كۆنی خۆی ببێت و به رێگاى دیالۆگ پرسه‌كان چاره‌سه‌ر بكرێت، له‌و باوه‌ڕه‌دام كوردیش له‌ملاوه رێك نابێت، به‌تایبه‌ت له‌دوایین هه‌ڵبژاردنى توركیادا ده‌ركه‌وت، كه به رێگاى سیاسی تێكۆشانى خۆی گه‌وره‌تر بكات، رێگاى تێكچوونى ده‌سه‌ڵاتداری به‌رده‌وام بێت و كورد له‌سه‌ر ئه‌و بناغه‌یه ئه‌م جاره‌یان زیاتر به‌شداریى له هه‌ڵبژاردنه‌كانى توركیا و باكوورى كوردستاندا بكه‌ن و بۆ ئاكپارتی ده‌ری بخات كه بە شه‌ڕ له دژی كورد، نه توركیا گه‌وره ده‌بێت و نه به‌هێزیش ده‌بێ، به‌پێچه‌وانه‌وه تێك ده‌چێت“.\nسه‌باره‌ت به‌وه‌ى كه یه‌كێك له سه‌ركرده‌كانى په‌كه‌كه له گوتارێكیدا ئاماژه‌ى بۆ ئه‌وه كردووه، ئه‌گه‌ر گۆشه‌گیریی سه‌ر ئۆجه‌لان هه‌ڵبگیرێت، ئاكپارتی هه‌ڵبژاردنى ئه‌سته‌نبۆل ده‌باته‌وه، كه بڕیاره له چه‌ند رۆژی داهاتوودا ئه‌و هه‌ڵبژاردنه له‌و شاره گه‌وره‌یه‌ى توركیادا دووباره ببێته‌وه، عوسمان ئۆجه‌لان، ڕای گه‌یاند: ”ئه‌وه هه‌نگاوانە ته‌كتیكین، ئه‌وه هه‌شت ساڵه بێ ناوبه‌ر شه‌ڕ دژی كوردان به‌رده‌وامه، پێویسته توركیا به پڕۆژه‌یه‌كى گه‌وره‌وه بێته‌وه مه‌یدان و سیسته‌مى توركیا به‌زۆدارى به‌ڕێوه ناچێ، كوردیش پڕۆژه‌ى تازه پێشكه‌ش بكات بۆ چاره‌سه‌رى پرسه‌كان و بكه‌وێته ناو دیالۆگێكى جدییه‌وه، ئه‌وكاته گۆشه‌گیریی سه‌ر ئۆجه‌لانیش هه‌ڵده‌گیرێ و دیسان كه‌موكورتییه‌كان كه توركیا ئه‌نجامیان داوه كۆتاییان دێت، ئه‌گه‌ر شه‌ڕ به‌رده‌وام بێت و گۆشه‌گیریی سه‌ر ئۆجه‌لانیش به‌رده‌وام بێت، ئه‌وا ئه‌نجامى نابێت، ئه‌و كه‌سه‌ى كه به‌ناو سه‌ركرده‌ى په‌كه‌كه‌وه ئه‌و قسه‌یه‌ى كردووه، كه گۆشه‌گیریی سه‌ر ئۆجه‌لان لاببرێت ئاكپارتی ئه‌سته‌نبۆل له هه‌ڵبژاردندا ده‌باته‌وه، ئه‌وه هه‌ڵه‌یه، به ئازادیى به‌ڕێز ده‌میرتاش، یان هه‌ڵگرتنی گۆشه‌گیریی له‌سه‌ر ئۆجه‌لان، به‌و شێوه‌یه چاره‌سه‌رى دێته‌وه مه‌یدان، ره‌وشه‌كه نه‌رم و خۆش ده‌بێت بۆ هه‌نگاونان بۆ چاره‌سه‌ریى ئاریشه‌كان و ده‌كرێت خه‌باتی سیاسی پێش بخرێت و قۆناخی چاره‌سه‌ری هه‌نگاوێكى گه‌وره ده‌چێته پێشه‌وه“.\nهاوكات له‌باره‌ى ئه‌وه‌ى سه‌ركردایه‌تیى په‌كه‌كه له قه‌ندیل، ئێستا چۆن شرۆڤه‌ى دۆخى باكوور و په‌یامه‌كه‌ى ئۆجه‌لان ده‌كه‌ن، عوسمان ئۆجه‌لان، كه ساڵانێكى زۆر خۆشی له‌نێو ریزه‌كانى په‌كه‌كه‌دا بووه و پاش ده‌ستگیركردنی عه‌بدوڵا ئۆجه‌لانى برای، له‌و حزبه دوور ده‌كه‌وێته‌وه، ڕای گه‌یاند: ”دوو ساڵ پێش ئێستا له رێگاى جه‌میل بایك، ڕای خۆیان بڵاو كرده‌وه، ئه‌و كاته بایك ئه‌وه‌ى گوتبوو كه ئیدى ئۆجه‌لان ناتوانێت بۆ پرسه‌كان بڕیار بدات، ئیتر ئێمه خۆمان بڕیار ده‌ده‌ین، وای نیشان دا، كه ئیدى ئۆجه‌لان سه‌رۆكى په‌كه‌كه نییه، به‌ڵكوو جه‌میل بایك سه‌رۆكه، ئه‌وكاته پرسی كوردیان به‌وه سه‌رقاڵ كردبوو و خه‌ڵكیان كردبووه ناو نیقاشێكى بێ واتا، دواى ده‌ستگیركردنى ئۆجه‌لان، سه‌ركردایه‌تیى په‌كه‌كه بڕیاریان دا كه له‌سه‌ر قسه‌كانى ئۆجه‌لان ده‌ڕۆن، به‌ڵام زۆر درێژه‌ى نه‌خایاند، جه‌میل بایك و هاوه‌ڵه‌كانى ڕه‌تى سه‌رۆكایه‌تیى ئۆجه‌لانیان كرد و ویستیان خۆیان بخه‌نه شوێنى ئۆجه‌لان، خه‌ڵكیش ئێستا تێگه‌یشتوون و به چه‌ندین ئاگرى شه‌ڕدا ده‌رباز بوونە، سه‌ركردایه‌تیى ساخته قبووڵ ناكه‌ن و پشتگیریی سه‌ركردایه‌تیى قه‌ندیلی نه‌كرد له هه‌ندێك هه‌ڵسوكه‌وت، به‌تایبه‌ت له بابه‌تى سه‌رۆكایه‌تیكردن و ئه‌وان لاواز بوون، بۆیه جارێكى تر ئۆجه‌لانیان خسته‌وه رۆژه‌ڤ. پێویسته سه‌ركردایه‌تیى قه‌ندیل هه‌ڵه‌كانی خۆیان به‌ته‌واوى ببینن، ئۆجه‌لان دامه‌زرێنه‌رى په‌كه‌كه‌یه، تا ئه‌و له ژیاندا بێت سه‌رۆكى ئه‌و حزبه‌یه، نه‌ك ئه‌وان خۆیان بخه‌نه شوێن ئۆجه‌لان، لەده‌ره‌وه‌ى ئه‌مانه پێویسته كار بكرێت له باكوور، بۆ چاره‌سه‌رى دۆزى كورد، ئه‌وه‌یان زۆر گرنگه“.\nهه‌روه‌ها له‌باره‌ى بڕیادران ئێستا له‌ناو په‌كه‌كه زیاتر به ده‌ست كێیه؟ چونکە هه‌ندێك هه‌ڵسوكه‌وتى په‌كه‌كه زۆرجار ده‌بینرێ، هه‌ده‌په‌ش ئیحراج ده‌كات له باكوور و توركیا، عوسمان ئۆجه‌لان، گوتی: ”ئه‌وانه‌ى كه له قه‌ندیلن، خواستییانە خۆیان بخه‌نه شوێنى ئۆجه‌لان، ئه‌وه‌ش به ده‌ستێوه‌ردانى هه‌واڵگریی توركیا و ئێران و هه‌ندێك هێزى تر بوو، به‌ڵام ئێمه ده‌زانین دواى گرتنی ئۆجه‌لان به شه‌ش مانگ، گرووپێكى هه‌واڵگریی رژێمى سووریا هاتنه قه‌ندیل و جه‌میل بایكیان ده‌ستنیشان كرد كه ئیتر ئه‌و له شوێنى ئۆجه‌لانه و ئه‌وان جه‌میل بایكیان ده‌عوه‌تى سووریا كرد و ئه‌ویش ڕۆیی و دوو ساڵ له سووریا مایه‌وه، له‌كاتێكدا ئێمه له‌ناو كێشه‌ى گه‌وره‌دا بووین، ئه‌و به بیانووی نه‌خۆشی بۆ خۆی چوو له‌وێ دوو ساڵ ئیسراحه‌تى كرد، بۆیه به‌و بیانووه دوو ساڵ بێ كار له شام دانیشت و دواتر ناردیانه‌وه، كه ببێت به سه‌رۆك، به‌ڕاستیش ئه‌و بۆ سه‌رۆكایه‌تیى په‌كه‌كه شیاو نییه، تێگه‌یشتنى سه‌رۆكایه‌تیى نییه و ئه‌و كه‌وته ناو هه‌ڵه‌وه كه خۆی وه‌ك سه‌رۆك راگه‌یاند و ماوه‌ى چوار ساڵه په‌كه‌كه به سه‌رۆكایه‌تییه‌كى ساخته به‌ڕێوه ده‌چێ، ئه‌وه‌ش له هه‌موو روویه‌كه‌وه به زیانى دۆزى كورد له باكورى كوردستان شكاوه‌ته‌وه و سه‌ركردایه‌تیى په‌كه‌كه ئه‌وانه‌ى كه ده‌ناسرێن وه‌ك جه‌میل بایك و موراد قه‌رەیڵان و دۆران كاڵكان و مسته‌فا قه‌ره‌سوو ره‌خنه له كرده‌وه‌كانیان بگرن و كه‌موكورتییه‌كانیان ده‌ستنیشان بكه‌ن و جارێكى تر ئه‌و بزووتنه‌وه‌یه به رێگایه‌كى باشدا به‌ڕێوه ببه‌ن“.\nله‌باره‌ى ئه‌وه‌ى، كه ئاخۆ ده‌كرێ به ده‌ستپێشخه‌ریى سه‌رۆك بارزانى، له ئاینده‌یه‌كى نزیكدا پرۆسه‌ى ئاشتى له توركیا ده‌ست پێ بكاته‌وه، عوسمان ئۆجه‌لان گوتی: ”سه‌رۆك بارزانى، بۆ پرۆسه‌ى ئاشتى له باكوورى كوردستان، بۆ چاره‌سه‌ریى سیاسی ئاشتییانە له هه‌موو به‌شه‌كانى دیكه‌ى كوردستان، رۆڵێكى باشی گێڕاوه و ده‌گێڕێت له كوێ پێویست بوو ئه‌و هه‌ڵوێستی نه‌ته‌وه‌یی خۆی ده‌نوێنێ، سه‌رۆك بارزانى رۆڵی ده‌بێت بۆ ده‌ستپێكردنه‌وه‌ى پرۆسه‌ى ئاشتى له باكوور و توركیا، باشوورى كوردستان هه‌موو كاتێك ناوه‌ندى شۆڕشی نه‌ته‌وه‌یی بووه، ئه‌مڕۆ ئه‌و ناوه‌نده زۆر گه‌وره‌تر بووه، كه ئه‌ویش به ئه‌زموون و ریفۆرمی نوێوه به‌ڕێوه ده‌چێ و له‌و باوه‌ڕه‌دام كه باشوورى كوردستان بۆ ئاشتى له باكوور و پارچه‌كانى دیكه‌ش هه‌نگاوى باش بنێت و ئه‌و كاته‌ى له پێشماندایه، هه‌نگاوه‌كان بنرێن و ئه‌نجامى باشی ده‌بێت، ئه‌مساڵیش ببێته ساڵی ده‌ستپێكردنه‌وه‌ى چاره‌سه‌رى دۆزى كورد له باكوورى كوردستان“.


بەغداد پێنج ملیار دیناری بۆ جوتیارانی هەرێم رەوانە کرد – لڤین پرێس\nبەغداد، بۆ گەنمی ئەمساڵی جوتیارانی هەرێمی کوردستان، بڕی پێنج ملیار دیناری رەوانەی هەولێر کردووە و بڕیارە لە چەند رۆژی داهاتوو دەست بە دابەشکردنی بکرێت.\nهەرچەندە لە هەریمی کوردستاندا ئەمساڵ گەنم لەلاین کۆمپانیاکان و حکومەتی عیراقیشەوە لە جوتیاران وەردەگیرا، بەڵم نرخی گەنم لەحکومەتی عیراقیدا بەرزتربوو بەراورد بە نرخی کۆمپانیادیاریکارەوەکانی هەرێمی کوردستان.\nپێچەوانەی ساڵانی رابردوو ئەمساڵ بەغداد زۆر زوو پارەی گەنمی جوتیارانی رەوانە کردووە و نەوزاد شێخ کامیل، بەڕێوەبەری گشتی بازرگانی هەرێمی کوردستان بە کوردستان24ی راگەیاند “قۆناغی یەکەمی پارەی گەنمی جوتیارانی هەرێم لە بەغداوە گەیشتووە، کە بڕی 5 ملیار دینارە، 2 ملیار و نیو بۆ سنوری پارێزگای سلێمانی و یەک ملیار و نیو بۆ هەولێر و یەک ملیاریش بۆ جوتیارانی سنوری پارێزگای دهۆک، لە چەند رۆژی داهاتوو دەست بە دابەشکردنی دەکرێت”.\nلە ئێستادا زیاتر لە 307 ملیار دینار پارەی گەنمی جوتیاران لە ساڵانی 2014 و 2015 و 2016 لەلای حکومەتی عێراقی ماوەتەوە و تا ئێستا رەوانە نەکراوە و حکومەتی هەرێمیش بەردەوام باس لەوە دەکات کە لە هەوڵدان بۆ ئەوەی ئەو بڕە پارەیەی لای بەغدا ماوە وەربگیرێت.\nهەرێمی کوردستان جارێکی دیکە هەوڵ دەداتەوە بۆ دامەزراندنی دادگای تایبەت بە تاوانەکانی داعش


برینداربوونی منداڵێكی كورد لە توركیە – زاگرۆس پۆست\nماڵەوە / جیهان / برینداربوونی منداڵێكی كورد لە توركیە\nبرینداربوونی منداڵێكی كورد لە توركیە\nچوار شه‌ممه 26 ئازار 2014\tجیهان, کوردستان, هەواڵ 91 جار خوێنراوه‌ته‌وه\nمنداڵێكی 10 ساڵ تەمەن لە شاری ئامەد بە هۆی فڕێدانی بۆمبی فرمێسك رێژ لە لایەن هێزەكانی پۆلیسی توركیەوە بە سەختی بریندار بوو.\nباوكی ئەو منداڵە كە ناوی محەمەد عارزە رایگەیاندووە، منداڵەكەی لە نزیك شوێنكدا راوەستابوو كە پارتی ئاشتی‌و دیموكراسی ( بەدە پە ) لە حاڵی بەڕێوەبردنی خۆپیشاندانێك بووە‌و بەم بۆنەوە پاش ئەوەی هێزەكانی پۆلیسی توركیە هێرش دەكەنە سەریان، منداڵەكەی گازی فرمێسك رێژی بەركەوتووە.\nئەمە لە حاڵێكدایە كە لە ماوەی دوو مانگی رابردوو منداڵێكی دیكەی كورد بە هۆی وەبەركەوتنی گازی فرمێسك رێژەوە بۆ ماوەی 9 مانگ تووشی بێهوشبوون بووە‌و دواتر هەر بەو هۆیەوە گیانی لەدەستداوە.\nئەم خۆپیشاندانە لە كاتی بەڕێوەچوونی هەڵمەتی هەڵبژاردنەكانی پارتی ئاشتی‌و دیموكراسی بۆ هەڵبژاردنەكانی شارەوانی توركیە رێكخراوە‌و لە چەندین شوێن رووبەڕوو بوونەوە لەگەڵ پۆلیسی توركیە روویداوە.\nبڕیارە هەڵبژاردنەكانی شارەوانی توركیە رێكەوتی 30ی ئەم مانگە بەڕێوە بچێت.


بۆچی پەرلەمانتارانی كوردستان لە دانیشتنەكانی پەرلەمان دوادەكەون؟\nعەبدولستار مەجید ئەندامی پەرلەمانی كوردستان دەڵێت "كێشەی هەرە گەورەی خەڵك ئێستا موچە و ژیان و گوزەرانە، پێموایە پەرلەمان پێش هەر شتێك دەبوو باسی ئەم بابەتانەی بكردایە، ئەوكات پەرلەمانتارانیش گەرموگوڕتر دەبون".\nدوای ئەوەی سەرۆكی پەرلەمانی كوردستان، پەرلەمانتارانی تۆمەتباركرد بە دواكەوتن لە دانیشتنەكانی پەرلەمان و ئامادەنەبونیان لە كاتی دیاریكراودا، عەبدولستار مەجید سەرۆكی فراكسیۆنی كۆمەڵی ئیسلامی كوردستانیش، كارنامەی دانیشتنەكان بەهۆكاری سەرەكی كێشەكە دەزانێت. عەبدولستار مەجید لەوبارەیەوە بە ئاژانسی ئەنادۆڵی وتوە "هۆكاری سەرەكی دواكەوتنی پەرلەمانتاران لە دانیشتنەكاندا بەرنامەی كاری كۆبونەوەكانە، ئەو بەرنامەیەی دادەنرێت ئەگەر پەیوەندی بە خەڵك و ژیان و گوزارەنی خەڵك و كێشەكانیان و موچە و داهاتەوە هەبێت، ئەگەر پەیوەندی هەبێت بە خزمەتگوزارییە ئاسایی و یاساییەكان، كە خەڵك پێویستی پێیەتی و حكومەت وەڵامیان نادەنەوە و جێبەجێی ناكات، پێموایە ئەگەر ئەم بابەتانە بابەتی بەرنامەی كاربن یان لانیكەم لە هەر كۆبوونەوەیەكدا بابەتێك، كە پەیوەندی بەژیانی خەڵكەوە هەیە بخرێتە بەرنامەی كاری پەرلەمانەوە، پێموایە پەرلەمانتاران بەگەرموگوڕتر و گڕوتینێكی زیاتر بەشداری دانیشتنەكان دەكەن".\nهەروەها هۆكاری دووەمیشی بۆ سەرۆكایەتی پەرلەمان دەگەڕێنێتەوە و دەڵێت "ئەوانیش ئەندامێكی ئەم دامەزراوەیەن بۆ خۆیانی لێ بەدەر دەگرن، رەخنە لە خەڵك دەگرن، بەڵام لەخۆیانی ناگرن، خەڵك عەیبار دەكەن، بەڵام عەیبی خۆیان نابینن، هەمان ئەو شتەیە كە لە كوردەواریدا دەڵێت 'پوشكە لە چاوی خەڵكدا دەبینن بەڵام گاسن لە چاوی خۆیاندا نابینن'، زۆرجار وابووە ئێمە پەرلەمانتاران ژمارەی ئاسایی بۆ دەستپێكردنی كۆبوونەوەی پەرلەمان ئامادەبووە، بەڵام نیو سەعات و سەعاتێك ئەوان دواكەوتون و سەرۆكایەتی پەرلەمان نەهاتوون، هۆكاری سێیەم بەڵێ پەرلەمانتاران خۆیانن، جاری وا هەبووە زەنگی دانیشتنی پەرلەمان لێدراوە، بەڵام پەرلەمانتاران لە فراكسیۆنەكانی خۆیان كۆبونەوەیان هەبوە یان دواكەوتون و لە باڵەخانەی پەرلەمان نەبون، بەڵێ بەشێكی دەكەوێتە سەر پەرلەمانتاران".\nدەربارەی چارەسەری ئەو گرفتەیش، عەبدولستار مەجید وتویەتی "پێموایە شێوازی بەڕێوەبردنی سەرۆكایەتی پەرلەمانی كوردستان كاریگەری خۆی هەیە بۆ ئەم بابەتە، دەكرێت هەندێك رێكار بگیرێتەبەر، كۆبونەوە لەگەڵ سەرۆكی فراكسیۆنەكان ئەنجام بدرێت و رێكارێكی باشتر بگیرێتەبەر، كە چۆن كۆبوونەوەكان دوانەكەوێت، شتێكی دیكەش هەیە كە بەڕاستی ئەوكاتەی دیارییان كردووە كاتێكی مردووە كاتژمێر دووی دوانیوەڕۆ، خەڵك عادەتەن بەیانیان گەرموگوڕتر و چالاكترە توانای زیاتری هەیە و دەكرێت كۆبونەوەكانیش بخرێتە ئەو كاتە".\nهەروەها سەرۆكی فراكسیۆنی كۆمەڵی ئیسلامی كوردستان لە پەرلەمانی كوردستان رەخنە لە كارنامەی دانیشتنەكانی پەرلەمان و دەڵێت "پێموایە كێشەی هەرە گەورەی خەڵك ئێستا موچە و ژیان و گوزەرانە، پێموایە پەرلەمان پێش هەر شتێك دەبوو باسی ئەم بابەتانەی بكردایە، بۆ نمونە پرۆژەیاسای بودجە لە ساڵی 2014ەوە كە ئێستا بەرەو 2021 دەڕۆین تائێستا حكومەتی هەرێمی كوردستان پرۆژەیاسای بودجەی نەهێناوەتە پەرلەمان كە پەیوەندی بە ژیانی خەڵكەوە هەیە، بۆچی پەرلەمان ئەمە ناكاتە بابەتێكی گرنگ و چەند كۆبونەوەیەكی لەسەر بكات تاوەكو حكومەت ناچاردەكات ئەگەر دینارێكیشی هەبێت وەك پرۆژەیاسای بودجە بینێرێتە پەرلەمان بۆ پەسندكردنی، ئێستا حكومەت بەپێی چ یاسایەك پارە خەرج دەكات و بە چ بڕیارێك موچە دەبڕێت و بە چ یاسایەك كاردەكات كوا بنەما یاساییەكانی، نۆ ملیار دینار بۆ ئاكرێ و 10 ملیار بۆ دهۆك و 10 ملیار بۆ هەڵەبجە و ئەمانە چۆن و بەپێی چ یاسایەك، كە دەڵێن بودجە نییە ئەی باشە كەواتە ئەم پارانە لە كوێ خەرج دەكرێت، ئەی ئەو موچەیەی دەدرێت لە كوێ دێت ئەی ئەو پارەیەی لە عیراقەوە دێت نابێت بزانین چی لێ دەكەن و چۆن خەرج دەكرێت، ئەمانە هەمووی پەیوەندی بەخەڵكەوە هەیە كاتێك ئەمانە رێكخرا و پەرلەمان توانی ئەمانە رێكبخات دڵنیاییدا بە خەڵك كە باسی كێشەكانی دەكات ئەو كات پەرلەمان شكۆی بۆ دەگەڕێتەوە و پەرلەمانتاریش گەرموگوڕتر دەبێت".\nپەرلەمانتارێك پێدانی 385 هەزار رەگەزنامە بە كوردی پارچەكانی دیكە رەتدەكاتەوە\nسه‌رپه‌رشتیاری پێشوی ئیداره‌ی گه‌رمیان به ڤایرۆسی كۆرۆنا گیانیله‌ده‌ستدا